Selamat Bergelar Isteri, Mak Wan Akui Masih Kekok

Selamat diijabkabulkan dengan Husin Dollah, 72, di kampung halamannya di Ipoh, Perak pada 22 Januari lalu, pelakon Mak Wan mengakui masih kekok bergelar isteri.

Kata Mak Wan atau nama sebenarnya Halimaton Saadiah Mohd Daud, baru sembilan hari berumah tangga agak sukar untuknya menyesuaikan diri apatah lagi sudah biasa hidup sendiri selama tujuh tahun.

BACA: Bakal Naik Pelamin Kali Kedua, Mak Wan Latah Sempat Tunai Umrah

“Benda baru, jadi saya masih kekok. Ini perkahwinan ketiga selepas tujuh tahun saya hidup sendirian. Tak dinafikan agak sukar nak menyesuaikan diri kerana saya dah biasa hidup seorang.

“Mungkin ia masih baru sangat (kahwin), jadi perasaan malu pun masih ada. Saya pun tak banyak cakap sangat. Saya masih dalam proses mengenali, serta baru nak menyesuaikan diri dengan Kuala Pilah dan keluarga di sini. Alhamdulillah layanan semuanya baik dan okey setakat ini,” katanya.

Dua kali berdepan kegagalan rumah tangga sebelum ini, Mak Wan mengakui dia sudah tidak terfikir untuk berumah tangga lagi, namun dia berdoa kepada Allah ketika menunaikan umrah mengenai keputusannya itu.

“Bukan nak kata saya baik tiada siapa-siapa yang nak, namun saya tolak tepi dulu soal jodoh. Tapi saya kata, walaupun nak kahwin biar saya pergi umrah dulu dan berdoa kepada Allah agar beri kekuatan dan keputusan yang baik buat saya.

“Walaupun dah bertunang pada 14 November tahun lalu, kami hanya pernah berjumpa sekali. Saya cuma selalu bertanya khabar dengan anak perempuannya menerusi WhatsApp,” katanya.

Kata Mak Wan lagi, dia sepatutnya diijabkabilkan dengan suami pada 15 Januari lalu namun melangsungkan pernikahan sebaik sahaja selesai kuarantin selepas pulang dari mengerjakan ibadah umrah.

“Tapi, sebaik balik umrah saya kena kuarantin di Institut Latihan Islam Malaysia (ILIM) Bangi. Selepas tamat kuarantin, saya habiskan dulu penggambaran yang tertunda sebelum ini.

“Pada 22 Januari lalu, barulah majlis akad nikah kami dilangsungkan di Ipoh dan kami sah sebagai suami isteri. Buat masa ini, kami belum lagi rancang apa-apa bulan madu kerana jadual ‘shooting’ saya sepanjang Februari dah penuh,” katanya.

Dalam pada itu, Mak Wan mengakui sudah berbincang dengan suaminya mengenai pembabitan dalam lakonan dan buat masa ini dia hanya menyelesaikan penggambaran yang tertuna akibat PKP.

“Anaknya pun kata, kalau boleh perlahan-lahan kurangkan sikit berlakon. Tapi yang saya buat sekarang dari penggambaran yang tertunda akibat Perintah Kawalan
Pergerakan (PKP).

“Tengok keadaan dulu macam mana untuk saya terima tawaran selepas ini. Saya juga akan kekal tinggal di Kepong, manakala suami di Kuala Pilah,” katanya.


“Terpulang Bekas Suami Nak Kahwin Dengan Fatin Afeefa Pun…”

Baru-baru ini timbul desas desus percintaan bekas suami pelakon Nadia Brian iaitu Muizz Nasruddin dengan pelakon Fatin Afeefa.

Nadia berkata urusam jodoh bekas suaminya itu tiada kena mengena lagi dengan dirinya, malah dia juga  berlapang dada jika ahli perniagaan itu bertemu jodoh dengan selebriti mahupun rakan seperjuangannya.

“Terpulang dia (Muizz) nak berkawan dan berkahwin dengan siapa waima dengan Fatin sekalipun. Jodoh itu merupakan rahsia Allah. Saya sendiri tak sangka berkahwin dengan Muizz, namun akhirnya terpaksa berpisah. Dah namanya jodoh, kita tak tahu,” katanya

Dalam pada itu, Nadia berkata dia sentiasa mendoakan yang terbaik buat bekas suaminya itu serta berharap Muizz juga mendoakan yang baik-baik untuk dirinya juga.

“Saya dengan Muizz tiada masalah dan tidak berdendam antara satu sama lain. Saya doakan yang terbaik buat dia dan buat semua orang. Saya juga berharap dia mendoakan yang baik-baik buat diri saya.

“Dia nak mengurat siapa, itu hak dia. Saya juga mempunyai hak sama sebab saya tidak lagi berstatus isterinya dan dia bukan lagi suami saya,” katanya.

Terdahulu, hangat diperkatakan apabila Muizz dikatakan cuba mengurat Fatin Afeefa yang memuat naik sekeping gambar menunjukkan dia sedang melakukan kerja di hadapan komputer riba.

Nadia pernah berkahwin dengan Muizz pada 9 November lalu. Kemelut rumah tangga mereka hangat diperkatakan sebelum ini sebelum pasangan itu bercerai talak satu pada 3 April 2021.


Neelofa Selamat Lahirkan Bayi Lelaki, Pilih Nama Muhammad Bilal

Tahniah diucapkan kepada selebriti popular Neelofa yang selamat melahirkan anak pertamanya di sebuah pusat perubatan kira-kira jam 3.44 petang Sabtu lalu.

Berita gembira itu dimaklumkan oleh suaminya, pendakwah bebas, Haris Ismail atau PU Riz di Facebook sebentar tadi. Meluahkan rasa syukur proses bersalin isterinya dipermudahkan, PU Riz memberitahu Neelofa kini sedang berehat.

PU Riz turut mengucapkan terima kasih kepada mereka yang sentiasa mendoakan kesejahteraan buat mereka serta memohon doa yang baik-baik buat zuriat mereka.

Sementara itu, pasangan itu turut mengumumkan nama anak lelaki mereka yang diberi nama Muhammad Bilal.

Neelofa dan Haris mendirikan rumah tangga di sebuah hotel terkemuka di ibu negara pada 27 Mac tahun lalu.


Bekas Suami Nadia Brian Nak Mengorat Fatin Afeefa?

Hampir lima tahun menjanda, pelakon Fatin Afeefa dilihat semakin cantik meskipun bergelar ibu kepada dua orang cahaya mata.

Sebelum ini hangat diperkatakan mengenai kontroversi terpalit pelakon itu yang didakwa bercinta dengan suami orang, namun isu itu sudah senyap pula.

Baru-baru ini, Fatin ada memuat naik gambarnya sedang melakukan kerja di hadapan sebuah laptop berserta kapsyen “One day, or day one? you decide,” tulisnya.

Perkongsian Fatin itu mendapat pelbagai reaksi daripada netizen yang memuji kecantikan pelakon itu. Namun apa yang menjadi perhatian adalah satu komen daripada bekas suami pelakon Nadia Brian iaitu Muizz Nasruddin.

Adakah Muizz ada hati dengan Fatin atau cuba mengorat pelakon itu? Atau mungkin hanya sekadar pertanyaan sahaja. Masing-masing pun tengah solo, apa salahnya mencuba?

April tahun lalu, Nadia Brian akhirnya sah bercerai talak satu dengan suaminya, Muizz Nasruddin. Terdahulu, pergolakan rumah tangga pelakon itu hangat diperkatakan selepas Muizz membuat pendedahan mengejutkan mendakwa isterinya berlaku curang dengan dua lelaki.


Sakit Kepala & Muntah-Muntah, Suami Syak Yana Samsudin Hamil Anak Ketiga

Pelakon Yana Samsudin dibawa ke sebuah pusat perubatan jam 1 pagi tadi berikutan mengalami sakit kepala dan muntah-muntah selepas sesi live di Facebook.

Suaminya, Fadzil Zahari berkata doktor tidak memberitahu puncanya namun isterinya diberikan suntikan bagi menghentikan muntah.

“Dia mula sakit kepala sejak petang semalam… tapi ingatkan biasa saja sebab kadang-kadang ada juga sakit kepala. Tapi bila dah malam, tengah buat FB live, dia mula muntah-muntah. Saya ingat biasa saja, buat lawak ucap tahniah dah pregnant.

“Tapi lama-kelamaan, tengok muka dia lemah dan penat, habis live dia terus terlelap. Pukul 1 pagi, saya bawa dia pergi hospital. Doktor pun tak dapat kesan dia sakit apa. Hanya bagi suntikan untuk hilangkan rasa nak muntah.

“Kemungkinan perut masuk angin… nak kata keracunan makanan, tak juga sebab ada dua orang makan makanan yang sama tapi tak ada apa pun,” katanya.

Kata Fadzil lagi, dia tidak mengetahui sama ada isterinya itu berbadan dua atau tidak kerana belum lagi membuat sebarang pemeriksaan.

“Buat masa sekarang Yana masih berehat di rumah. Nak kata dia pregnant tu, saya pun tak tahu. Masa live tu, saya saja berseloroh ucap tahniah dia pregnant.

“Kami belum lagi buat pemeriksaan dia hamil atau tidak. Apa-apa pun, doakan la… mana tahu ada rezeki kami untuk dikurniakan anak lagi,” kongsinya.

Yana dan Fadzil mendirikan rumah tangga pada 13 Februari 2015. Pasangan itu dikurniakan dua cahaya mata Aisy Mateen, 5 dan Aura Aisy Sofea kini berusia dua tahun.


“Kenapa Saya Asyik Dilihat Jahat?”

Sebut sahaja nama Zarina Anjoulie, pelakon sensasi itu sering dikaitkan dengan kisah negatif dan kontroversi sepanjang berada dalam industri seni.

Muncul semula menerusi filem Hantu Kuat Ketawa sekaligus membuktikan lakonannya masih berbisa meskipun sudah lama tidak berlakon.

“Jika ikutkan dapat sahaja tawaran lakonan diterima, selama ini. Dahulu, saya berlakon sebab ada banyak masa, namun, sekarang berbeza, apatah lagi, usia bukan makin muda.

“Saya terima sebab meminati Mawi sejak zaman Akademi Fantasia musim ketiga. Secara kebetulan, saya menonton filem pertama arahannya, Tiada Tajuk. Siapa sangka, saya terima mesej langsung dalam Instagram (IG) menawarkan tawaran berlakon filem Hantu Kuat Ketawa,” katanya.

Tidak pernah bangga dengan kesilapan dan kontroversi terpalit dirinya, namun dia percaya bahawa rezeki itu adalah dari Allah. Katanya lagi, apa yang penting baginya adalah menjalankan kerja dengan amanah dan sebaik mungkin.

“Saya jenis bukan sembang lebih. Saya tunjukkan kualiti kerja seperti buat rebiu dalam IG. Pelanggan datang balik kerana tahu cara dan kualiti kerja saya.

“Inilah rezeki dari Allah. Namun, sebagai manusia, saya bekerja dengan bagus, amanah, teliti dan sebagainya. Daripada situ, orang mempercayai nilai kerja saya.

“Jadi, saya tidak takut tanggapan orang. Saya juga tak pernah terfikir pengarah atau penerbit takut nak tawar saya berlakon sebab kontroversi. Namun, kini, lakonan bukan lagu keutamaan. Dahulu, memang betul,” katanya.

Mengulas mengenai isu rumah tangganya, Zarina berkata selama ini dia tidak pernah bercakap apa-apa sebaliknya hanya menegakkan kebenaran namun sering dilihat jahat.

“Saya tertarik nak ulas isu rumah tangga bukan sebab nak cetuskan kontroversi. Ikutkan selama berkahwin, saya tak pernah cakap apa-apa. Saya tutup aib bekas suami, namun, dia malukan saya. Dia ceraikan saya dalam IG Story.

“Saya diam sahaja selama ini, tetapi, kenapa saya dilihat jahat. Disebabkan kontroversi, siapa nak percaya saya. Namun, saya bangkit menegakkan kebenaran,” katanya,


Malu Dengan Anak-Anak, Aliff Syukri Mahu Kurangkan Kontroversi

Sedar anak-anaknya kini sudah meningkat remaja, usahawan kosmetik terkenal, Datuk Seri Aliff Syukri berazam untuk mengurangkan kontroversi membabitkan dirinya.

Kata Aliff, dia enggan menjejaskan repustasinya sebagai seorang bapa serta malu dengan anak-anak jika terpalit dengan isu panas. Tambanya, dia mahu menjaga reputasi sebagai bapa serta mahu dihormati oleh keluarga dan masyarakat.

BACA: Ramai Kata Rindu, Aliff Syukri Nekad Nak Keluar Lagu Baru

“Anak pertama saya dah masuk tingkatan tiga, bila dia tanya…abah kenapa video viral macam ni, kita pun jadi malulah. Jadi saya fikir tak apa la walaupun kurang kontroversi maruah tu lagi penting.

“Kita nampak anak-anak dah membesar remaja, jadi anak bujang dan anak dara. Kita tengok betapa struggle membesarkan mereka. Kita pun dah tak boleh nak marah-marah sebab takut mereka memberontak.

“Saya nak jaga reputasi saya sebagai bapa. Saya mahu hubungan perkahwinan saya dan isteri berkekalan. Saya nak rasa dihormati oleh isteri, anak-anak dan masyarakat,” katanya.

Menurut Aliff, dia tidak sanggup lagi terpalit dengan kontroversi apatah lagi usianya sudah semakin meningkat. Malah, dia kini enggan melakukan gimik murahan untuk menarik perhatian ramai.

“Sebenarnya kontroversi ini seronok tapi biarlah dia datang secara smeula jadi bukan buat-buat sebab nak glamour. Kalau ikut saya pun nak popular hingga umur 60 tahun tapi bukan dengan cara yang murah.

“Saya mengaku awalnya kejar glamour sebab saya bukan artis, tapi ruapanya glamour tanpa duit pun tak ada erti. Kalau perasan enam bulan kebelakangan ini saya lebih selesa diamkan diri dari kontroversi.

“Sejujurnya saya dah tak suka dangan kamera, kalau nak cari kontroversi mudah sahaja, asal ada orang buat isu saya boleh saja menyelit sebab follower saya dah tinggi, bukan nak riak tapi itulah hakikatnya,” katanya.


“Jika Tiada Jodoh Di Dunia, Mungkin Jodoh Saya Di Alam Sana”

Usianya bakal menginjak 52 tahun pada Februari depan, penyanyi Anuar Zain mengakui dia masih memikirkan soal jodoh.

Tidak menafikan fitrah manusia untuk mencintai dan dicintai, Anuar berkata jika sudah sampai masa dan ditakdirkan Allah untuk jatuh cinta, dia terima dengan hati terbuka.

“Percaya atau tidak, saya masih lagi memikirkan soal jodoh. Saya percaya institusi perkahwinan kerana itu adalah sunnah dan seelok-eloknya buat kita.

“Jodoh itu rahsia Allah, kita tidak akan tahu bila. Sebagai manusia biasa, kita hanya mampu berdoa. Jika ada rezeki yang diberi Allah, saya kahwin,” katanya.

Meskipun banyak kes perceraian dilaporkan di media sosial, namun Anuar berkata perkara itu tidak pernah menakutkan dirinya untuk bergelar suami.

“Walaupun banyak kes keruntuhan rumah tangga kita boleh baca dalam media sosial hari ini, namun pada masa sama, ramai pasangan di sekeliling saya mampu mempertahankan perkahwinan hingga akhir hayat.

“Saya lebih suka melihat dari aspek positif seperti bagaimana pasangan menjaga kerukunan rumah tangga dan kekal bahagia. Momen itu pada saya sangat manis,” katanya.

Anuar turut mendedahkan, dia pernah dilamar peminat, malah ibu bapanya pernah berhasrat untuk menjodohkan dengan anak kawan mereka.

“Memang ada peminat yang melamar saya. Tetapi saya anggap itu gurauan dan tidak ambil serius. Malah, kedua orang tua saya pernah berhasrat menjodohkan saya dengan anak-anak kawan mereka.

“Ketika perancangan itu dibuat, saya memang sibuk dengan kerja. Ketika itu, hendak pergi bercuti pun tidak sempat, apatah lagi mahu fikir soal berumah tangga.

“Dalam nada bergurau, saya katakan kepada abah, kalau betul dia berkenan dengan gadis yang ingin dijadikan calon menantu itu, biar dia sahajalah yang berkahwin,” katanya.

Dalam pada itu, Anuar berkata bukan rupa dan ciri fizikalyang menjadi keutamaannya dalam mencari calon isteri tetapi karakter seseorang itu paling penting.

“Bagi saya karakter dan personaliti adalah paling penting. Kena sentiasa positif. Saya suka berborak pasal isu semasa dan hal berkaitan sejarah.

“Saya mahu berjumpa seseorang yang boleh bersembang apa sahaja… Itu sangat penting. Rupa pada saya jatuh tempat kedua atau ketiga. Personaliti kena selari dengan saya kerana tak dinafikan, saya ini sangat rumit dan sensitif orangnya,” katanya.

Sementara itu, Anuar berkata dia percaya dengan qada dan qadar serta reda jika ditakdirkan terus hidup solo buat selamanya.

“Saya terima apa sahaja takdir Allah dengan hati terbuka. Kalau ada jodoh, saya akan terima. Tapi jika tiada jodoh di dunia, mungkin jodoh saya di alam sana,” katanya.


“Saat Itu Saya Tahu Dialah Wanita Yang Saya Mahu Sehidup Semati”

Selamat mengikat tali pertunangan dengan jejaka pilihan hati, Farhan Norzaini pada Jumaat lalu, pelakon Zulin Aziz berkata dia dilamar ketika di Madinah.

Kata Zulin lagi, mereka sudah lama merancang untuk melangkah ke fasa baru dan meluahkan rasa syukur doanya dimakbulkan Allah.

“Alhamdulillah, Farhan melamar saya ketika di Madinah. Sebenarnya, sudah lama kami merancang, akhirnya, Allah memperkenankan doa saya ketika berada di Tanah Suci.

“Majlis pada malam ini diadakan serba ringkas. Malah, atas permintaan famili, kami hanya menjemput ahli keluarga terdekat demi menjaga prosedur operasi standard ( SOP),” katanya.

Menurut Zulin, dia percaya bahawa tunangnya yang juga rakan kongsi perniagaannya itu mampu membimbingnya ke jalan diredai.

“Dia bertanggungjawab dan pandai mengambil hati keluarga. Dia juga seorang pendengar yang setia. Saya selesa bersamanya dan boleh meluahkan apa sahaja,” katanya.

Dalam pada itu, Farhan turut menyifatkan Zulin seorang yang pandai mengambil hati keluarganya dan sentiasa ada bersama ketika berdepan suka duka.

“Dia bersama saya ketika mengharungi detik paling hitam dalam hidup di mana saya kehilangan ibu, Oktober tahun lalu. “Saat itu saya tahu bahawa dialah wanita yang saya mahu sehidup semati.

“Malah arwah ibu pernah berpesan jika mahu memilih calon isteri, pilihlah wanita yang boleh menjaga saya seperti arwah menjaga saya,” katanya.

Berkongsikan mengenai perkenalan pertama mereka, Farhan berkata dia memberanikan diri menghantar mesej kepada Zulin di Instagram (IG) selepas menonton rancangan Melodi di TV3.

“Ketika itu, saya menonton rancangan Melodi bersama arwah ibu. Kebetulan ada paparan cerita Zulin tak jadi kahwin. Lepas tu arwah ibu cakap dia rasa kasihan dengan Zulin. Tidak semena-mena, arwah ibu cakap tak kisah andai Zulin menjadi menantunya.

“Seterusnya, adik saya yang mendesak supaya mengirimkan mesej langsung kepada Zulin di IG. vSaya tak sangka dia membalas mesej. Ketika itu, saya fikir tidak mungkin Zulin balas kerana saya hanya orang biasa antara jutaan pengikutnya,” katanya.


Impi Berlakon Luar Negara, Hairul Azreen Mantapkan Bahasa Inggeris

Pelakon Hairul Azreen berkata dia tidak pernah berhenti untuk memperbaiki penguasaan bahasa Inggeris sebagai persediaan menerima tawaran berlakon di peringkat antarabangsa.

Kata Hairul lagi, demi meningkatkan lagi keyakinan berkomunikasi dalam bahasa Inggeris dia turut mengupah seorang guru untuk mengajarnya.

BACA: Hairul Azreen Terkenang Zaman Tak Ada Duit, Kereta Iswara Hampir Ditarik 3 Bulan Tak Bayar

“Setiap perkara yang kita lakukan kena perbaiki daripada kesilapan. Misalnya dalam filem-filem yang dilakukan pun, saya sentiasa perbaiki dari segi lakonan.

“Kalau kata nak ke luar, Insya-Allah ada beberapa tawaran yang belum rasmi dan belum boleh kongsi. Baru tahun lalu, saya ada ambil guru bahasa Inggeris.

“Saya juga ada ke London baru-baru ini dan berjumpa kawan-kawan antarabangsa yang tak cakap Melayu. Pengalaman dan perkara yang kurang pada saya, saya perbaiki,” katanya.

Difahamkan, Hairul kini sedang mempromosi filem The Assistant arahan Adrian Teh yang akan ditayangkan 10 Mac ini.


Ahmad Iqbal Dakwa DSV Alami Gangguan Mental

Susulan video tular menggelar Anuar Zain gay baru-baru ini, jutawan kosmetik Datuk Seri Vida akhirnya membuat permohonan maaf secara terbuka kepada penyanyi itu.

Meskipun sudah memohon maaf namun isu tersebut terus menjadi bualan. Malah, bekas pembantu peribadinya, Ahmad Iqbal Zulkifli turut mengulas mengenai isu berkenaan.

Menerusi satu perkongsian di Insta Story, Iqbal mendakwa bekas kekasihnya itu mempunyai masalah penyakit Narcissistic Personality Disorder (NPD) atau Gangguan Personaliti Narsistik.

Kata Iqbal lagi, Vida turut mempunyai ciri-ciri NPD dimana seseorang yang mengalami penyakit tersebut sering membuli orang lain untuk menaikkan nama.

Iqbal juga turut menyatakan beberapa lagi petanda yang ditunjukkan seseorang yang mempunyai penyakit tersebut dan mendakwa Vida juga memiliki petanda sama.

“Kalian tidak sedarkan beliau sering membuli orang untuk menaikkan nama sendiri? NPD adalah orang yang suka memanipulasi, suka menyalahkan orang lain atas kesalahan sendiri namun sangat mudah tersentuh jika menerima sedikit teguran,” tulisnya.

Dalam pada itu, Iqbal berkata individu yang mempunyai masalah tersebut tidak sedar dirinya sedang berbohong dan akan membuatkan mangsanya sengsara.

“Kadang orang berpenyakit ini tidak sedar dirinya sedang berbohong. Suka berfantasi dirinya paling berkuasa.

“Orang yang mengalami masalah mental ini akan membuatkan mangsa sengsara jika tidak dapat apa yang diinginkan,” katanya.


Dapat Cincin Jenama Mewah, Michael Ang Bakal Tamatkan Zaman Bujang?

Baru-baru ini perkongsian pengarah terkenal Michael Ang menjadi perhatian ramai apabila memuat naik gambar cincin di Instagram miliknya.

Menerima cincin jenama mewah Perancis, Cartier, Michael turut meninggalkan kapsyen romantik serta mengucapkan terima kasih kepada individu itu kerana sentiasa berada disisinya.

BACA: Michael Ang Jadi Penyanyi, Tak Kisah Suara Dikutuk Janji Dapat Duit

“Hey saya mahu mengucapkan terima kasih kerana berada di sisi saya. Anda adalah sebab saya hidup sekarang. Dan saya menghargai anda sangat-sangat!” tulisnya.

Perkongsian Michael itu mendapat pelbagai reaksi daripada rakan artis dan netizen yang tertanya adakah pengarah memberi petunjuk akan menamatkan status bujangnya. Tidak kurang juga ada yang bertanyakan adakah cincin tersebut daripada Datuk Seri Vida.

Setakat ini Michael masih belum memberikan sebarang kenyataan mengenai persoalan bakal mendirikan rumah tangga tidak lama lagi.


Mata Tunang Lebam, Usop Nafi Pukul Bakal Isteri

Perkongsian tunang penyanyi Usop iaitu Fatihah atau lebih mesra disapa Teha menjadi perhatian apabila meluahkan rasa gusar menjelang hari pernikahan apabila bawah matanya terdapat kesan lebam.

Menerusi video di kongsikan di TikTok itu, Teha turut berkongsikan video dan gambar ketika pre-wedding serta wajah terkininya yang jelas kelihatan kesan cedera di bawah mata.

BACA: Dua Bulan Sebelum Kahwin Usop Jadi Panas Baran, Cepat Naik Angin

Susulan video tersebut, ramai netizen salah faham serta menyangkakan Usop memukul tunangnya. Namun, Teha menjelaskan kesan lebam tersebut adalah disebabkan terhantuk pada bucu meja.

Malah, di ruangan komen Usop turut meninggalkan komen menjelaskan bahawa dia tidak memukul tunangnya.

Sementara itu, Usop turut memuat naik video di TikTok miliknya bagi menafikan dakwaan netizen itu. Katanya lagi, lelaki yang memukul perempuan seorang yang dayus dan tidak mungkin dia tiada akal untuk bertindak sedemikian.

“Oi netizen, tak kan saya pergi pukul tunang saya. Orang lelaki kalau pukul perempuan ni dayus. Ingat saya tak ada akal ke?” katanya.

Usop dan Fatihah mengikat tali pertunangan secara tertutup pada 4 November lalu Butterworth, Pulau Pinang. Pasangan itu bakal mendirikan rumah tangga pada Februari depan.


Zulin Aziz Selamat Bertunang, Nikah 20 Februari 2022

Tahniah diucapkan kepada pelakon Zulin Aziz yang selamat mengikat tali pertunangan dengan jejaka pilihan hati yang juga rakan kongsi bisnes, Farhan Rozaini malam tadi.

Majlis diadakan secara tertutup yang hanya dihadiri keluarga Zulin dan Farhan di kediaman abang Zulin di Segambut Dalam kira-kira jam 9 malam tadi.

Zulin berkata jejaka berusia 35 tahun itu melamarnya di Madinah ketika mengerjakan Umrah baru-baru ini serta meluahkan rasa syukur Allah memperkenankan doanya.

“Alhamdulillah, Farhan melamar saya ketika di Madinah. Sebenarnya, sudah lama kami merancang, akhirnya, Allah memperkenankan doa saya ketika berada di Tanah Suci.

“Majlis pada malam ini diadakan serba ringkas. Malah, atas permintaan famili, kami hanya menjemput ahli keluarga terdekat demi menjaga prosedur operasi standard ( SOP),” katanya.

Dalam pada itu, Zulin berkongsikan tunangnya itu seorang yang bertanggungjawab serta percaya Farhan mampu membimbingnya ke jalan yang diredhai.

“Dia bertanggungjawab dan pandai mengambil hati keluarga. Dia juga seorang pendengar yang setia. Saya selesa bersamanya dan boleh meluahkan apa sahaja,” katanya.

Pada majlis malam tadi, Zulin menerima dua bentuk cincin iaitu cincin merisik serta bertunang dan pasangan itu merancang untuk melangsungkan pernikahan pada 20 Februari depan.


Pegang Tangan & Peluk Heroin, Netizen Tegur Zul Ariffin Jaga Batas

Perkongsian terbaru pelakon Zul Ariffin menjadi perhatian apabila memuat naik video ketika menjalani sesi fotografi bersama Nelissa Nizam untuk poster rasmi drama bersiri Tarik Aku Ke Syurga.

Diruangan komen rata-rata peminat meninggalkan komen patah hati dan cemburu melihat kemesraan pelakon berbadan sasa itu bersama Nelissa.

BACA: “Aksi Dukung, Pegang Tangan Semuanya Berlaku Secara Spontan” – Zul Ariffin

Namun, seperti sudah dijangka Zul juga tidak terlepas dengan komen kecaman daripada netizen yang menyifatkan ‘posing’ membabitkan sentuhan dan pelukan itu agak keterlaluan.

Tidak kurang juga ada yang memberikan teguran kepada pelakon itu supaya lebih menjaga batas pergaulan.

Meskipun ada komen kecaman diberikan, namun Zul tidak memberikan sebarang respon mahupun membalas komen netizen mengenai perkara itu.

Bukan pertama kali dikecam, baru-baru ini perkongsian Zul Ariffin kecaman ramai apabila mendukung seorang wanita bertudung bagi mempromosikan satu produk.

Bagaimanapun, Zul berkata dia tidak pernah mengatakan dia tidak akan berlakon mendukung wanita dan aksinya mendukung dan memegang tangan pengasas produk itu iaitu Farah Abdul Aziz berlaku secara spontan.


Ramai Wanita Tak Keruan Tengok Sharnaaz Belanja Foto Tak Pakai Baju

Baru-baru ini pelakon Sharnaaz Ahmad ada berkongsikan gambar terbaru memaklumkan dia mahu pulang ke kampung halaman di Pulau Pinang.

Namun, apa yang menjadi perhatian ramai ada satu gambar dikongsikan memaparkan dirinya sedang mandi di pantai tidak berbaju.

Seperti sudah disangka, entri tersebut menjadi bualan ramai terutama kaum wanita yang tidak keruan melihat badan kekarnya itu.

Malah, ada seorang netizen wanita mengatakan lemah jantung melihat gambar Sharnaaz itu serta menggelar pelakon itu Aquaman Penang.

Tidak kurang juga ada yang menyamakan gambar berkenaan dengan sebuah majalah hiburan dahulu yang pernah menggunakan konsep kolam renang untuk cover majalah mereka.


Neelofa Pernah Mengidam Makan Nasi Lemak Setiap Hari

Tidak dinafikan kebanyakan wanita hamil pasti akan melalui fasa mengidam makanan dan adakalanya ada yang idam benda pelik-pelik.

Selebriti popular, Neelofa juga turut tidak terlepas melalui perkara itu apabila mendedahkan dia pernah mengidam nasi lemak hampir setiap hari di awal kehamilannya.

BACA: Netizen Puji Neelofa Naik Berat Badan 18 Kg Pun Cantik

“Pada mulanya saya tak tahu inikah rasa mengandung? Sangat mencabar sebab badan kita berubah ditambah pula dengan ‘morning sickness’ pada trimester pertama.

“Pada awalnya, saya ingatkan tidak akan mengidam tetapi selepas memasuki fasa ketiga kehamilan baru sedar saya mengidam nasi lemak hampir setiap hari,” katanya.

Berkongsikan perkara itu ketika sesi IG Live bersama penyanyi, Ernie Zakri, isteri kepada PU Riz itu berkata nasi lemak menjadi antara makanan wajibnya setiap pagi.

Katanya, dia mengidam nasi lemak setiap hati ketika fasa pertama dan kedua kehamilannya namun keinginannya itu hilang sebaik sahaja memasuki fasa ketiga.

“Pada fasa pertama dan kedua, nasi lemak memang kena ada setiap hari. Setiap kali bangun pagi mesti akan mula mencari kedai dalam talian yang menjual nasi lemak tetapi selepas masuk fasa ketiga, tiada langsung keinginan untuk menjamahnya,” katanya.

Kata Neelofa lagi, dia seorang yang sentiasa mengambil makanan tambahan atau suplemen kesihatan namun semenjak hamil dia tidak mengambilnya.

“Saya seorang yang makan suplemen seperti vitamin tetapi sekarang nak telan pun tidak boleh. Makan sikit terus rasa pening dan memang pelik. Itu antara benda yang berbeza sebelum dan selepas hamil,” katanya.


Anak Sulung Baru 10 Bulan, Tasha Shilla Hamil Anak Kedua

Pelakon Tasha Shila berkongsikan berita gembira apabila mengesahkan dirinya kini hamil anak kedua dan usia kandungan sudah masuk tujuh minggi.

Tasha berkata dia tidak menyangka akan hamil sekali lagi apatah lagi anak sulungnya, Raess Zander baru berusia 10 bulan.

“Saya tidak sedar pun hamil. Tetapi sebelum ini saya ada terlepas cakap ‘hamil juga’. Suami pun pelik kenapa saya cakap ‘juga’? Mungkin anak dalam kandungan pun seakan memberitahu dia sudah ada.

“Saya sendiri pelik terlepas cakap sebegitu. Jadi kami beli alat pengesan kehamilan dan kemudian buat pemeriksaan di klinik,” katanya.

Dalam pada itu, Tasha turut berkongsikan anak sulungnya juga dilihat sering menghisap ibu jari kakinya sejak kebelakangan ini.

“Ada juga orang yang mula perasan anak pertama saya asyik gigit ibu jari kaki. Kata orang itu petanda nak dapat adik,” katanya.

Sebelum ini berhasrat untuk kembali berlakon apabila anak pertamanya mencecah usia dua tahun, Tasha bagaimanapun berkata niat itu terpaksa ditangguhkan lagi.

“Keutamaan saya pastinya sekarang ini adalah untuk keluarga. Pernah terfikir untuk kembali berlakon apabila anak pertama mencecah usia dua tahun, tetapi rasanya terpaksa tangguh lagi,” katanya.

Tasha mendirikan rumah tangga dengan Muhammad Atiq pada Februari 2020. Pasangan itu dikurniakan seorang cahaya mata lelaki Raess Zander kini berusia 10 bulan.


Ada Peminat Mula Berhijab Sebab Minat Pada Tudung Fazura

Mula berhijab sejak Jun tahun lalu, pelakon Nur Fazura berkata dia membuat keputusan untuk berhijrah selepas beberapa tahun bertudung setiap kali bulan Ramadan.

Kata Fazura lagi, dia berhijab bukan kerana bimbang dengan persepsi orang ramai terhadap dirinya serta berdoa agar terus istiqamah.

“Saya tak boleh menipu pada diri sendiri. Saya bukan bertudung hanya kerana takut apa persepsi orang pada saya.

“Sehingga kini, saya masih lagi berdoa agar mudah-mudahan apa yang dilakukan hanya kerana Allah SWT dan terus istiqamah dalam segala perkara,” katanya.

Dalam pada itu, Fazura turut meluahkan rasa syukur dengan penerimaan orang ramai terhadap tudung jenamanya, malah ada yang berhijab kerana minat pada tudungnya.

“Malah, ada yang berhijab mula dengan minat pada tudung jenama keluaran saya. Syukur dengan perkongsian itu, kita saling menyokong satu sama lain ke arah kebaikan,” katanya.


Pian Cecupak Pergi Dalam Keadaan Qiam Tangan Macam Tengah Solat, Menghadap Kiblat

Rabu lalu, industri hiburan tanah air dikejutkan dengan berita pemergian pelawak Pian Cecupak yang meninggal dunia akibat serangan jantung.

Memetik mStar Online, adik kepada Allahyarham iaitu Hasenah berkata abangnya pergi dalam keadaan bersih dan menghadap kiblat.

BACA: Anak Tak Sangka Pian Cecupak Buka Pusat Tahfiz, Pesan Suruh Uruskan Jika Sudah Tiada

Hasenah turut bersyukur arwah tidak mengalami kecederaan ketika ditemukan terbaring kaku di bilik air di rumah ibu mereka di Flat Sentul Murni, Kuala Lumpur.

“Kedudukan dia cantik, dia duduk (terbaring) menghadap kiblat dalam keadaan tangan dia dan siap macam ni (qiam), kaki dia dah julur. Saya tak terkilan… tak la terhantuk ke apa ke. Dia pergi dalam keadaan bersih sangat,” katanya.

Dalam pada itu, Hasenah berkata arwah abangnya tidak menunjukkan sebarang tanda-tanda yang mencurigakan namun abangnya itu bersemangat untuk sambut hari jadi ibunya sedangkan sebelum ini tidak pernah menyambutnya.

“Arwah beria nak buat majlis hari ulang tahun kelahiran mak. Sebelum ni tak pernah sambut pun, ni la pertama kali kami buat.

“Dia nak sangat adik-beradik, anak, cucu semua berkumpul masa tu. Tapi pada hari sambutan tu keriangan dia dah tiada. Dia hanya diam… ajak bergambar pun dah tak ceria. Dia hanya nampak cool, dah tak nampak lawak dia,” katanya.

Pada 2018, arwah Pian pernah dikejarkan ke Hospital Kuala Lumpur (HKL) kira-kira pukul 3 pagi akibat sesak nafas. Doktor mengesahkan Pian mengalami serangan jantung dan diletakkan di Wad Pemulihan Jantung (CRW).


Kerja Keras Siang Malam, Ayda Jebat & Nabil Mahir Berjaya Beli Banglo 3 Tingkat

Sempena ulang tahun perkahwinan mereka yang pertama, pasangan selebriti Ayda Jebat dan Nabil Mahir membeli banglo tiga tingkat sebagai tanda ingatan hari bahagia itu.

Berkongsikan berita gembira itu di Instagram, Ayda meluahkan rasa syukur hasil kerja keras mereka berhasil serta menyifatkan ianya adalah rezeki anak.

“Alhamdulillah.. alhamdulillah. All the hard work, our sacrifices, sleepless nights and struggles, downfalls, it all pays off.

“Kerja siang malam kepagi sampai tak mampu nak bukak mata dah tapi muka still senyum depan camera, yang tau je tau haha! Congrats to you @nabilmahir & me! Rezeki baby jugak,” tulisnya.

Perkongsiannya itu mendapat pelbagai reaksi daripada rakan artis dan pengikut yang tidak melepaskan peluang untuk mengucapkan tahniah kepada pasangan itu.

Ayda dan Nabil mendirikan rumah tangga pada 1 Januari 2021 dan dikurniakan cahaya mata perempua, Ana Nayla pada 21 September tahun lalu.


“Hina Ke Artis, Sampai Saya Tak Boleh Kahwin Dengan Artis?”

Usianya kini sudah mencecah 37 tahun, pelakon dan pelawak Zizan Razak pasti tidak terlepas dengan soalan mengenai jodoh.

Menurut Zizan dia pernah meletakkan sasaran untuk berkahwin pada usia 25 tahun namun belum diberi rezeki untuk berumah tangga.

“Saya tak pernah kongsikan sebelum ini, ikutkan sasaran sayanak kahwin masa umur 25 tahun. Sayaa cuba dan pernah nak kahwin tapi tak menjadi.

“Bagi saya itu kerja Allah. Kalau Allah tak izinkan saya terima saja. Takkan saya nak salahkan takdir. Saya fikir kalau Allah tak beri rezeki jodoh, Allah beri rezeki lain,” katanya.

Zizan berkata dia mengakui menyerahkan soal jodoh kepada ibunya. Namun dia kesal apabila ada segelintir peminat menasihatinya supaya tidak memilih pasangan dikalangan artis.

“Saya betul-betul serahkan soal jodoh kepada ibu. Kalau ibu kata wanita itu okay dan saya tengok dan rasa okay, kita kahwin.

“Saya tak kisah apa kerjaya wanita itu. Saya tahu, ada yang kata jangan cari artis. kenapa artis hina ke? Sampai saya tak boleh kahwin dengan artis.

“Artis pun manusia juga, seteruk mana pun orang itu, kita tak tahu pengakhirannya macam mana. Jangan tegur orang macam kita tak buat dosa,” katanya.


Netizen Puji Neelofa Naik Berat Badan 18 Kg Pun Cantik

Bakal menimang cahaya mata sulung tidak lama lagi, baru-baru ini selebriti popular Neelofa ada memuat naik gambarnya bersama suami, PU Riz di majlis perkahwinan adiknya, Athisha Khan.

Kini sedang munggu masa untuk melahirkan anak pertamanya, lebih menjadi perhatian ramai adalah kapsyen Neelofa yang memaklumkan berat badannya naik 18 kilogram.

BACA: PU Riz, Neelofa Mahu Besarkan Anak Ikut Cara Islam & Sederhana

Perkongsian Neelofa itu mendapat pelbagai reaksi daripada netizen yang memuji bekas pengacara MeleTOP itu tetap cantik walaupun berat badan bertambah.

“Naik 18kg pun tetap cantik. Suka Neelofa sekarang, lebih merendah diri dan sopan. Kapsyen sempoi-sempoi saja,” puji netizen.

Malah, ramai yang mengatakan Neelofa tetap comel meskipun berbadan dua dan ramai tidak sabar untuk menantikan kelahiran anak pasangan itu yang masih dirahsiakan jantinanya itu.

Terdahulu, Neelofa berkata dia akan menyambut kelahiran anak pertama mereka itu dijangka pada bila-bila masa serta berharap dapat melahirkan zuriat secara normal.


Anak Tak Sangka Pian Cecupak Buka Pusat Tahfiz, Pesan Suruh Uruskan Jika Sudah Tiada

Malam tadi, industri hiburan tanah air dikejutkan dengan pemergian pelawak Allahyarham Pian Cecupak yang menghembuskan nafas terakhir pada jam 8 malam akibat serangan jantung.

Memetik laporan mStar, anak kepada pelawak tersebut Nuraina Fazrin berkata bapanya mengingatkannya supaya menguruskan pusat tahfiz yang dibangunkan andai kata dia sudah tiada.

Menyangkakan ianya hanya satu gurauan, Nuraini berkata dia mengetahui tentang kewujudan pusat tahfiz itu selepas menghubungi nombor telefon yang ditinggalkan oleh arwah bapanya.

“Abah mesej beritahu fasal pusat tahfiz dia. Dia suruh jaga apabila dia tiada, selalu cakap benda tu dengan saya. Saya macam tak fikir apa-apa pun, dia cakap jangan anggap dia gila… rupanya benda tu betul-betul dia buat.

“Saya baru dapat contact number pusat tahfiz tersebut, saya tak tahu yang abah sebelum ni ada pusat tahfiz cuma dia pernah beritahu suruh uruskan pusat tahfiz tu.

“Tapi saya tak tahu lagi lokasinya di mana, lepas dah uruskan jenazah abah baru saya akan uruskan hal pusat tahfiz tu,” katanya.

Dalam pada itu, Nuraina berkata dia terkilan kerana tidak sempat untuk bertemu bapanya bagi berkongsikan berita gembira mengenai kehamilan keduanya.

“Pada 30 Januari ni sepatutnya dah plan nak ajak abah pergi keluar makan, tapi abah kata dia tak ada kerana ada hal. Tak sangka pula dia betul-betul dah tiada sekarang. Saya pun tak sempat nak beritahu abah yang saya mengandung anak kedua, tak sempat nak beritahu apa-apa,” katanya.

Allahyarham Pian atau nama sebenarnya Mohd Rafik Abdul Rahmah dikebumikan di Tanah Perkuburan Raudhatul Sakinah Taman Batu Muda, Kuala Lumpur pagi tadi.


Aliff Aziz Amal Selawat 1,000 Kali Sebelum Konsert GV8

Penyanyi Aliff Aziz mendedahkan dia mengamalkan amalan selawat sebanyak 1,000 kali sehari bagi mengatasi masalah gemuruh ketika beraksi dipentas akhir Gegar Vaganza pada Ahad lalu.

Aliff berkata dengan amalan tersebut dia berada lebih tenang dan yakin ketika membuat persembahan. Katanya itu adalah pesanan daripada rakan-rakan supaya amalkan selawat.

BACA: Krew Dedah Rutin Aliff Aziz, Imamkan Solat Sebelum Pertandingan Bermula

“Sebenarnya ini adalah pesanan dari kawan-kawan supaya amalkan selawat selalu. Saya cuba habis selawat sebanyak 1,000 kali sehari, ini saya amalkan sebelum naik ke pentas. Mungkin nampak susah, tetapi apabila selalu diamalkan ia akan jadi biasa,” katanya.

Mengulas mengenai video tular sedang mengimamkan solat di sebelum konsert berlangsung, Aliff mengakui segan jika video tersebut menganggu niat baiknya untuk berhijrah.

“Saya seggan apabila video itu diperkatakan. Benar ia satu benda yang positif, namun saya bimbang jika ia mengganggu niat baik. Saya harapkan ia menjadi amal jadiah yang boleh saya kongsikan kepada semua,” katanya.

Ahad lalu, Aliff Aziz dinobat sebagai juara Gegar Vaganza musim kelapan menewaskan lima peserta lain sekaligus membawa pulang wang tunai RM100,000 berserta trofi.


Tiga Bulan Kahwin, Uqasha Senrose Terkejut Dengar Suami Tidur Berdengkur

Pejam celik sudah hampir tiga bulan pelakon Kamal Adli melayari bahtera rumah tangga dengan pelakon jelita Uqasha Senrose.

Menerusi temubual bersama Hlive baru-baru ini, Uqasha mendedahkan rahsia suaminya selepas mendirikan rumah tangga.

BACA: Cantik Berhijab Di Tanah Suci, Peminat Doakan Uqasha Senrose Terus Istiqamah

Uqasha berkata dia tidak menyangka apabila mendengar bunyi dengkuran suaminya ketika tidur dan mengakui terkejut.

Lebih lucu, Uqasha turut melakonkan semula bunyi Kamal berdengkur namun menganggap ia lucu apabila suaminya menghasilkan bunyi kuat seperti itu.

“Kalau tidur, dia dengkur (sambil menghasilkan bunyi). Pastu saya macam..(mampu tengok sahaja),” katanya.

Perkongsian temubual itu mendapat pelbagai reaksi daripada netizen yang terhibur dengan pasangan itu yang sememangnya kelakar.

Dalam pada itu, ada yang mengkritik Uqasha seolah membuka aib suami, namun Kamal dilihat meninggalkan komen bahawa dia sendiri yang minta untuk ceritakan perkara itu.

Terdahulu, Kamal dan Uqasha mengumumkan mereka sudah sah bergelar suami isteri pada 5 November lalu dalam majlis yang diadakan secara tertutup di sebuah lokasi di Janda Baik, Pahang.


Zizan Razak Beli Toyota Hilux Untuk Bantu Orang

Melihatkan musibah banjir besar melanda di beberapa negeri baru-baru ini, pelakon dan palawak Zizan Razak terdetik hati untuk membeli kereta pacuan empat roda.

Zizan berkata dia membeli sebuah kereta Toyota Hilux yang akan digunakan bagi membantu lebih ramai orang yang berdepan kesusahan di masa akan datang.

BACA: Kongsi Foto Bersama Emma Maembong & Suami, Netizen Puji Zizan Razak

A post shared by Z I Z A N R A Z A K (@zizanrazak869)

Kata Zizan lagi, dia menyifatkan pembelian kereta tersebut sebagai hadiah buat diriya yang selama ini sudah bekerja keras.

“Setelah lama bekerja dan rasa nak hadiahkan diri sesuatu. Harini ini hadiah untuk diri serta berniat nak membantu sesiapa jika perlu. Bermula dgn kes banjir baru ni lah buat Zizan beli Hilux ni. Tahniah Zizan Razak. Proud of me..” tulisnya.

Perkongsian Zizan itu mendapat pelbagai reaksi daripada netizen yang turut tumpang gembira serta kagum dengan niat murni pelawak itu.


Suka Cari Publisiti Murahan, Fazley Yaakob Hilang Hormat Terhadap DSV

Susulan tular videonya menggelar penyanyi Anuar Zain sebagai gay, ramai yang mengecam usahawan kosmetik Datuk Seri Vida termasuklah penyanyi dan cef selebriti, Dato Fazley Yaakob.

Menerusi satu perkongsian di Instagram, Fazley memberi teguran pedas dengan tindakan usahawan itu serta mengatakan kekayaan tidak menjamin adab seseorang.

“Kaya dan popular tidak menjamin adab dan tahap intelektual seseorang kan? Sesetengah dari kita diduga dengan kemiskinan dan kepayahan hidup agar kita kekal berusaha dan kekal dalam iman walaupun dalam serba kekurangan,” katanya.

Kata Fazley lagi, kehidupan Vida yang kaya, mewah serta popular menyebabkan usahawan kosmetik itu lupa diri sehingga tergamak merosakkan imej seseorang.

“Sebahagian dari kita pula diduga dengan kekayaan, kemewahan dan populariti namun mereka lupa diri dan semudah itu mencari salah orang lain dan melabel orang lain dengan kata-kata yang boleh merosakkan imej seseorang,” tulisnya.

Diakhir perkongsian itu, Fazley turut berkata dia sudah hilang rasa hormat terhadap usahawan itu yang semakin buang tabiat.

Semalam, menerusi satu video dikongsikan di Instagram, Vida memohon maaf secara terbuka kepada Anuar Zain serta keluarga penyanyi itu dan kepada semua pihak yang terguris hati dengan video tersebut.


Hairul Azreen Terkenang Zaman Tak Ada Duit, Kereta Iswara Hampir Ditarik 3 Bulan Tak Bayar

Baru-baru ini perkongsian pelakon Hairul Azreen menjadi perhatian ramai apabila memuat naik video kenangan ketika dinobat sebagai juara Fear Factor Selebriti Malaysia.

Menurut Hairul, ketika terbabit dengan program realiti tersebut, kereta Iswaranya hampir kena tarik berikutan sudah tiga bulan tidak bayar.

BACA: Selepas Kapal Layar, Hairul Azreen Diajak Vincent Tan Naik Jet Peribadi Pula

Pada entri tersebut, Hairul turut meluahkan rasa rindu dengan pasangannya dalam program tersebut iaitu pelakon Dazrin.

Diruangan komen, Kaka Azraff yang juga merupakan pesaingnya dalam program itu turut mengatakan dia juga mengalami nasib yang sama.

Perkongsian Hairul itu mendapat pelbagai reaksi di kalangan netizen yang mengatakan program tersebut merupakan detik dimana kehidupan pelakon itu berubah.

Malah, ramai yang bangga dengan pencapaian Hairul sekarang yang kini sudah berjaya. Tidak kurang juga, ramai yang mengatakan tidak ketinggalan  untuk menonton program berkenaan pada ketika itu.


Nak Jimat Elektrik Di Rumah? Cuba Kaedah Ini

Adakah anda salah seorang yang selalu tergaru-garu kepala bila menerima bil elektrik setiap bulan? Kalau ya, tahniah! Anda berada di ‘laluan’ yang betul dengan ‘singgah sekejap’ di sini.

Haa, alang-alang anda dah ada di sini, pastikan baca sampai habis artikel ini okay?

Baiklah, kalau anda nak tahu, penggunaan tenaga elektrik adalah dipengaruhi beberapa faktor, antaranya nilai kuasa peralatan elektrik, beban kerja peralatan elektrik dan juga tempoh penggunaan barang elektrik itu.

Sebenarnya ada juga faktor-faktor lain, tetapi kami berikan pada anda tiga faktor utama yang boleh kita kawal dan kurangkan supaya dapat menurunkan jumlah bayaran bil elektrik. Amacam?

Untuk memastikan kurangnya pembaziran tenaga elektrik, peralatan elektrik perlulah digunakan dengan cara yang betul mengikut spesifikasinya.

Contohnya kalau kat rumah anda ada mesin basuh 10kg, jadi pastikanlah berat pakaian yang hendak dibasuh itu tidak melebihi berat tersebut.

Kalau pendingin hawa pula, tetapkan pada suhu jangan terlalu rendah sebabnya akan menyebabkan penggunaan tenaga elektrik yang tinggi. Alah, anda set kan suhu 25-27°C pun sudah memadai.

Paling penting, cara jimat elektrik yang efektif adalah dengan menggunakan peralatan elektrik dengan betul.

Kalau tak nak tonton tv, tutup suis; bila dah habis kerja tutup suis komputer; tutup suis lampu apabila keluar dari bilik atau tandas.

Pendek cerita, untuk elakkan pembaziran tenaga elektrik, tutup suis apabila peralatan elektrik yang tidak digunakan. Lepas tutup suis tu anda boleh cabut soket, inilah beberapa cara jimat elektrik yang boleh membantu anda jimatkan penggunaan elektrik. Jumlah bil elektrik bulanan juga akan berkurang.

Pernah tak anda melihat label cekap tenaga (energy efficiency label) yang ditampal pada sesetengah peralatan elektrik yang dipamerkan?

Label cekap tenaga tersebut adalah dikeluarkan oleh Suruhanjaya Tenaga. Untuk info anda, label yang ditampal di televisyen, kipas rumah, peti sejuk atau pendingin hawa ini menunjukkan tahap kecekapan penggunaan tenaga elektrik peralatan tersebut.

Dan tahap kecekapan tenaga peralatan tersebut diberikan star-rating tertentu tau; semakin banyak bintang, semakin cekap penggunaan tenaga dan semakin jimat penggunaan tenaga elektrik.

Jadi, kalau anda nak beli peralatan elektrik, utamakan model yang mempunyai star-rating yang tinggi, iaitu empat atau lima, supaya anda akan mendapat penjimatan elektrik nanti. Eh, ada diskaun rebat yang anda boleh guna tau untuk beli perkakas elektrik ini. Baca terus di bawah!

Bila sudah tahu cara nak menjimatkan elektrik, apa yang anda perlu buat adalah kena bijak untuk berbelanja mencari barang elektrik yang sesuai untuk diletakkan di rumah anda.

Rileks, jangan kerut dulu dahi anda tu, kami ada cara untuk anda bijak berbelanja. Beli jer barang elektrik anda tu menerusi PGMall, yang merupakan platform beli-belah Homegrown No.1 di Malaysia untuk mengkomersialkan lagi barang tempatan kita hingga ke seluruh dunia (Bridge Local to the World) sejak ia ditubuhkan lagi. Power betul kan?

Melalui PGMall, anda semua dapat menebus baucer-baucer yang ditawarkan selepas mendaftar melalui SAVE 3.0 iaitu Program Sustainability Achieved Efficiency (SAVE) 3.0 tau.

Pemberian e-rebat sehingga RM400 akan diberikan untuk pembelian barangan elektrik cekap tenaga berlabel empat atau lima bintang oleh Suruhanjaya Tenaga 2022 yang dilancarkan pada awal tahun 2022 oleh pihak kerajaan di bawah Kementerian Tenaga dan Sumber Asli (KeTSA) ini.

Tak hanya itu ye, jika anda berbelanja di PGMall, ‘tolonglah’ jangan ketinggalan untuk berbelanja pada waktu-waktu promosi seperti Hot Day Sale, Super Shocking Sale, Cash back up sehingga 3.5% kerana potongan harga yang diberikan memang luar biasa!

Lagi pula, anda tak payah pun nak susahkan diri keluar dari rumah, sambil-sambil lepak tv pun dah boleh check out barang elektrik yang anda nak beli tu. Hujung jari jer.

Kalau anda nak tahu, program Kempen Save 3.0 ini juga untuk memberi kesedaran orang ramai betapa pentingnya untuk guna barang rumah yang boleh jimatkan elektrik. Contohnya macam peti sejuk, aircond, mesin basuh dan macam-macam lagi lah.

Anda boleh semak di sini untuk tahu siapa yang layak dapat rebat sehingga RM400 tu.

1. Warganegara Malaysia yang tidak menerima eRebate Save 2.0
2. Pengguna yang berdaftar dengan TNB, SESB, SEB, NUR
3. Rebat terhad kepada 1 akaun sahaja, siapa cepat dia dapat
4. 1 akaun boleh tebus kedua-dua kategori barangan elektrik

Oh ya, tarikh promosi sah sehingga 31 DISEMBER 2022 sahaja tau. Paling penting, PGMall akan menghantar barang anda terus ke depan pintu anda. Harus diingat setiap isi rumah layak membeli perkakas elektrik dalam kumpulan satu dan kumpulan dua secara berasingan, namun hanya boleh memohon sekali sahaja dalam setiap kumpulan bagi menikmati diskaun sehingga RM400 ini.

Tak payah nak pening-pening kepala nak daftar untuk program 3.0 ni, anda hanya cuma perlu layari laman web PGMall dan ikuti semua syarat kelayakan untuk mendaftar program SAVE 3.0 di sana.

Melalui PGMall, anda semua dapat menebus baucer-baucer yang ditawarkan selepas mendaftar melalui SAVE 3.0. Caranya mudah jer:

Langkah 1: Tebus baucer penjual dan baucer SAVE 3.0 di PGMall.

Langkah 2: Anda hanya perlu layari bahagian perkakas elektrik di halaman SAVE 3.0 PGMall.com dan membuat pembelian ikut perkakas elektrik yang anda nak tu.

Langkah 3: Sila pilih “Shop Coupon” dan “PGMall Coupon” ketika daftar keluar perkakas yang hendak dibeli untuk memohon diskaun dari PGMall.

Selepas sudah mendaftar, inilah masanya untuk anda semua menikmati e-rebat tersebut dan menggunakan baucer-baucer yang diberikan penjual di platform PGMall.


DSV Mohon Maaf Kepada Anuar Zain

Susulan isuu video tular baru-baru ini, jutawan kosmetik Datuk Seri Vida akhirnya membuat permohonan maaf secara terbuka kepada penyanyi Anuar Zain.

Mengakui mungkin terlepas kata, menerusi satu video dikongsikan di Instagram semalam, Vida memohon maaf kepada semua pihak yang terguris hati dengan video tersebut termasuk keluarga Anuar.

“Assalamualaikum semua. Saya Datuk Seri Vida, memohon maaf atas kekhilafan, kekeliruan atau mungkin perkataan saya yang mungkin mengguris hati banyak pihak, peminat, keluarga Zain, Anuar Zain. Saya minta maaf banyak-banyak.

“Saya tidak bermaksud, tidak berniat. Mungkin terlepas cakap atau gurauan tanpa sengaja. Saya tak boleh nak ‘recall’ apa yang saya cakapkan itu. Sebab benda ni dah lama sebenarnya. Jadi baru sekarang muncul,” katanya.

Dalam pada itu, Vida turut meluahkan hasratnya untuk bertemu dengan Anuar serta mengatakan dia sangat meminati penyanyi itu.

“Apa pun saya minta maaf, tak berniat langsung dan saya meminati sangat-sangat Anuar Zain. Saya minat Lelaki Ini. Tapi jadi kekeruhan begini. Kekalutan.

“Apa lagi yang saya dapat ucap melainkan saya memohon maaf banyak-banyak buat rakyat Malaysia, Anuar Zain, keluarga Zain.

“Maafkan saya dan saya harap sangat dapat berjumpa ‘in person’ dengan Anuar Zain. Hajat besar ada, projek besar ada, insya-Allah,” katanya.

Terdahulu, tular video dikongsikan seorang netizen memaparkan usahawan itu menggelar penyanyi itu sebagai gay. Ia berikutan ada netizen memberi cadangan supaya Vida mengorat penyanyi. Namun, jawapan diberikan Vida ternyata mengejutkan ramai.


Iqbal Akhirnya Jumpa Pengganti, Kini Rapat Dengan Penyanyi Indonesia

Perkongsian terbaru usahawan sensasi Ahmad Iqbal menjadi perhatian ramai apabila memuat naik foto dan video bersama seorang gadis sekaligus mencetuskan tanda tanya adakah dia sudah menemui cinta baru di sana.

Mengulas mengenai perkara itu, Iqbal berkata dia sedang mengenali seorang wanita dikenali sebagai Indah Nevertari merupakan seorang penyanyi.

Mula akrab sejak dua minggu lalu, Iqbal mengakui selesa berkawan dengan gadis berkenaan namun tidak mahu tergesa-gesa bercinta kerana mahu bersahabat terlebih dahulu.

“Kami sekarang sedang kawan-kawan, boleh dikatakan kawan rapat. Kami bertemu di sebuah studio rakaman di Jakarta. Selepas saya post foto dan video bersama di Instagram memang ramai yang mesej mendoakan agar hubungan kami ini ke fasa seterusnya.

“Tapi buat masa ini saya belum bersedia lagi sebab saya lebih selesa berkawan dahulu, tak naklah baru kenal terus ajak bercinta, saya pun dah beritahu awal-awal mahu bersahabat dahulu supaya tak nampak macam bagi harapan.

“Tak perlu la nak tergesa-gesa tentang cinta sebab saya percaya soal jodoh sama ada cepat atau lambat pasti akan tiba juga… buat masa ini saya sangat selesa berkawan dengan Indah di sini,” katanya.

Dalam pada itu, Iqbal berkata dia terbuka hati untuk mengenali Indah kerana sikap gadis itu yang sangat menjaga solat serta tidak memandang harta.

“Banyak perkara mengenai Indah yang buatkan saya suka antaranya dia sangat menjaga solat. Kalau kami keluar ke mana-mana, dia akan ingatkan dan kami solat bersama-sama.

“Dia juga boleh menerima teguran, sentiasa terbuka dengan sebarang pendapat… Indah juga bukan orang yang materialistik atau memandang harta benda.

“Baru-baru ini saya nak belikan dia barangan berjenama mewah jenama Louis Vuitton dan Dior tapi semuanya dia tolak. Dia berkeras tak mahu,” katanya.


DSV Nafi Sebut Gay, Tetapi Cakap ‘Okey’

Sejak semalam tular video di aplikasi TikTok Datuk Seri Vida dimana memaparkan jutawan komestik menggelar penyanyi bersuara merdu iaitu Anuar Zain sebagai gay.

Tampil menafikan dakwaan kononnya dia melabel Anuar Zain seorang lelaki gay, Vida berkata terpulang kepada penerimaan netizen yang menonton video berkenaan.

Kata Vida lagi, dia tidak bermaksud untuk menyebut perkataan ‘gay’ sebaliknya dia menyebut ‘okay’ apabila diminta oleh netizen untuk mengorat penyanyi itu.

“Saya sebut ‘okay’ bukan ‘gay’. Janganlah terasa mak-mak ayam di luar sana. Saya hanya bergurau dan tidak bermaksud apa-apa pun.

“Tapi saya faham apapun yang keluar dari bibir saya, orang tak percaya saya tentang isu ini. Saya memang akan kena kecam. Aduhai, pening saya memikirkannya.

“Mereka akan cakap saya dahaga perhatian dan sebagainya. Saya sendiri lupa bila punya siaran langsung (IGLive) yang orang tularkan. Dalam 12 Januari tempoh hari,” katanya.

Terdahulu, Vida dikecam teruk oleh netizen malah video tersebut turut mendapat perhatian kakak Anuar iaitu Ziana Zain yang menganggap Vida sangat biadap.


“Dulu Dibuang & Dihina, Sekarang Dipuji Dan Dikutip”

Penampilan isteri pelawak sensasi, Shuk Sahar iaitu Rossa Serra menjadi perhatian ramai apabila dilihat tampil langsing selepas berjaya menurunkan berat badan lebih 10 kilogram.

Terbaru, perkongsian Serra di Insta Story menjadi perhatian ramai apabila seolah mengimbau detik hitam ‘dibuang’ ketika dirinya kurang menarik namun dipandang semula selepas kurus dan cantik.

“Dibuang dan dihina di saat wajahku begini. Dipuji dan dikutip saat wajahku berubah begini,” tulisnya.

Tidak dapat dipastikan perkongsian itu ditujukan kepada siapa, mungkin sekadar mahu melepaskan perasaan sakit yang terbuku di hati.

Awal November, Serra mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.


Erra Fazira Tak Tolak Jodoh Dengan Lelaki Bukan Melayu

Pelakon dan penyanyi Erra Fazira berkata dia tidak pernah menolak seandainya bertemu jodoh dengan lelaki bukan dikalangan orang Melayu.

Erra berkata jika ditakdirkan berkahwin dengan lelaki bukan Muslim, dalam masa sama mereka dapat mendalami agama Islam dengan lebih mendalam.

BACA: Shahir Tak Terkejut Gosip Erra Fazira Isteri Kedua Ahli Politik

“Saya tak ada masalah untuk berkawan atau berkahwin dengan bangsa lain. Perhubungan yang terjalin dengan seseorang bukan Muslim boleh membuka ruang untuk mereka mendalami agama Islam dengan lebih dekat.

“Saya sentiasa alu-alukan walaupun jika jodoh yang datang bukan dalam kalangan orang Melayu. Saya anggap sesiapa pun bukan Muslim yang mahu mendekati saya adalah kerana mereka mahu mendalami agama Islam,” katanya.

Erra mendedahkan dia pernah berpasangan dengan seseorang bukan Melayu dan baginya mungkin lelaki berlainan bangsa mendekatinya kerana berminat untuk mendalami budaya berbeza.

Terdahulu, Erra pernah mendirikan rumah tangga dengan pelakon dan pengarah Datuk Yusry Abdul Halim pada 2003 namun berpisah pada 2006.

Erra kemudian mendirikan rumah tangga dengan Engku Emran pada 2007 namun bercerai pada 2014. Hasil perkahwinan mereka dikurniakan seorang cahaya mata, Engku Aleesya kini berusia 13 tahun.


Muka Sama, Qasrina Karim Tak Suka Dibandingkan Dengan Mira Filzah

Wajahnya sering disamakan dengan pelakon terkenal Mira Filzah, pelakon baru Qasrina Karim menganggap ianya sebagai satu pujian.

Bagaimanapun, gadis berusia 25 tahun itu berkata dia tidak mahu dibandingkan dengan pelakon berkenaan sert berharap tidak timbul cerita negatif.

“Sudah ramai cakap tentang perkara itu. Saya terima ia sebagai satu pujian kerana Mira seorang yang sangat berbakat dan cantik. Kami juga pernah berhubung menerusi DM di Instagram.

“Kalau boleh saya tidak suka dibandingkan, tetapi apa boleh buat? Cuma saya harap tidak timbul cerita yang negatif,” katanya.

Pertama kali melangkah ke bintang lakonan apabila membintangi filem berjudul Kongsi Raya, Qasrina mengakui bimbang jika lakonannya dikritik penonton apabila ada babak dalam filem itu dilihat seperti bersentuhan dengan lelaki.

“Kebanyakan babak dan poster yang memperlihatkan saya bersentuhan dengan lelaki hanyalah teknik kamera. Dari awal terima tawaran berlakon saya sudah maklumkan tidak mahu babak bersentuhan kulit. Jadi saya cuba lakukan sebaik mungkin dengan cara berlapik.

“Tidak tahu bagaimana anggapan orang nanti selepas filem ini ditayangkan. Namun saya sudah tetapkan dalam diri supaya tidak ambil kira kecaman orang,” katanya.


Gelar Anuar Zain Gay, Ziana Zain Anggap DSV Biadap

Sejak semalam tular video Datuk Seri Vida dimana jutawan komestik menggelar penyanyi bersuara merdu iaitu Anuar Zain sebagai gay.

Ia berikutan ada netizen memberi cadangan supaya Vida mengorat penyanyi. Namun, jawapan diberikan Vida ternyata mengejutkan ramai.

Video tersebut bukan sahaja mengundang kemarahan ramai, malah kakak kepada penyanyi itu iaitu Zaina Zain yang turut meninggalkan komen pada video tersebut menyifatkan kenyataan Vida itu sangat biadap.

Terdahulu, ramai yang kurang senang dengan gelaran diberi oleh Vida itu, netizen mengatakan tidak sepatutnya keluar perkataan tersebut.

Dalam pada itu, ada netizen mengatakan Anuar Zain boleh mengambil tindakan undang-undang di atas kenyataannya itu apatah lagi melibatkan fitnah dan soal maruah.


“Orang Cakap Tak Baik Pasal Suami Saya, Sebagai Isteri Saya Pun Terasa”

Penyanyi dan pelakon Aliff Aziz dinobat sebagai juara Gegar Vaganza, Bella Astillah berkata kemenangan suaminya itu bukanlah untuk menutup mulut netizen yang mengkritiknya sepanjang GV berlangsung.

Kata Bella lagi, ia adalah rezeki dan ganjaran buat Aliff yang sudah berusaha untuk memberikan yang terbaik selama 10 minggu bertanding. Namun, Bella berkata jika ada yang bercakap negatif mengenai suaminya sudah tentu dia juga terasa.

BACA: Krew Dedah Rutin Aliff Aziz, Imamkan Solat Sebelum Pertandingan Bermula

“Bukanlah mahu kata nak tutup mulut netizen, tapi dia suami saya. Apa yang orang cakap tak baik pasal dia, sebagai isteri saya pun terasa. Tapi dia sangat positif. Dia yang tegur saya suruh berhenti…jangan layan netizen.

“Tapi saya beritahunya…saya nampak awak punya usaha. Kita tak suka bila orang cakap Aliff anak emas Astro. Saya tak suka sebab saya tahu, kita dekat sini struggle macam mana,” katanya.

Menjelaskan mengenai ada yang menganggap lagu yang dipersembahkan Aliff senang belaka, Bella berkata bagi suaminya ianya tidak mudah malah nyanyiannya juga sering ditegur.

“Ada yang cakap lagu Aliff senang. Pada deorang mungkin senang, tapi tidak bagi Aliff. Dia perlu menari sambil menyanyi, low note dia pun selalu kena tegur. Jadi kita cuba perbaiki.

“Aliff marah saya, katanya berhenti daripada menjelaskan kepada mereka (netizen), kalau mereka tak suka, kita tak boleh nak paksa. Asalkan kita tahu niat kita,” katanya.

Ahad lalu, Aliff dinobatkan sebagai juara Gegar Vaganza musim kelapan menewaskan lima peserta lain sekaligus membawa pulang wang tunai RM100,000.


Netizan Marah DSV Gelar Anuar Zain Gay

Sebut saja nama Datuk Seri Vida pasti ramai tahu ada sahaja kontroversi terpalit jutawan kosmetik itu. Malah, apa sahaja isu pasti akan menjadi perhatiannya untuk diulas.

Selepas beberapa tahun menjanda, pasti ramai tertanya-tanya bilakah Vida akan bertemu jodoh lagi. Baru-baru ini, tular video dikongsikan oleh seorang netizen mengenai Vida.

Menerusi video tersebut Vida berkata ada netizen memberi cadangan supaya Vida mengorat penyanyi bersuara merdu, Anuar Zain.

Namun, jawapan diberikan oleh Vida mengundang kamarahan netizen. Walaupun Vida seolah berbisik namun jelas kedengaran usahawan itu menyebut ‘gay’.

Kurang senang dengan gelaran diberi oleh Vida itu, netizen mengatakan tidak sepatutnya keluar perkataan tersebut.

Diruangan komen, ada netizen mengatakan Anuar Zain boleh mengambil tindakan undang-undang di atas kenyataannya itu apatah lagi melibatkan fitnah dan soal maruah.

Malah, ada netizen turut terkejut dengan jawapan berani Vida itu. Kata netizen lagi, tidak bermakna kaya boleh melakukan sesuka hati. Tidak kurang juga, ada yang mengaitkan sikap Vida dengan perkahwinannya terdahulu yang tidak bertahan lama.


Hattan Takkan Agungkan Lagu Indonesia

Penyanyi lagenda rock, Datuk Hattan berkata dia masih berpegang dengan prindip untuk tidak mengagungkan lagu-lagu dari Indonesia.

Kata penyanyi berusia 57 tahun itu lagi, lagu dari negara seberang itu begitu mudah untuk masuk ke pasaran negara ini, sedangkan lagu tempatan perlu melalui proses yang sukar untuk mesuk ke pasaran di sana.

BACA: Tak Mahu Cakap Belakang, Hattan Terus Tegur Jika Artis Buat Silap

“Dia (Indonesia) main lagu kita tak? Tak. Budak ‘busking’ dia saja yang main lagu kita. Tapi, hakikatnya, dia tak main pun lagu kita (secara komersial).

“Dulu, dari zaman Isabella meletup, Search meletup, dapat tak buat konsert di sana? Tak ada. Ada pun sekali di Acheh dan satu lagi konsert sebab penggambaran filem Isabella di sana,” katanya.

Menurut Hattan lagi, dia bukan ingin bermusuhan tetapi mahu kekal dengan prinsipnya dan jati diri sebagai anak seni tempatan. Katanya lagi, jika ke sana lagu berkenaan akan ditular lirik ke bahasa mereka.

“Mereka tak hormat kita, kenapa kita nak hormat mereka? Bukan kita kena bermusuh, tapi kita kena ada jati diri.

“Senangkah untuk kita ke sana, promosikan lagu kita? Siapa artis yang tak nak masuk ke sana? Saya dengan Wings, kami memang tak nak ke sana sebab mereka suruh rakamkan lagu dengan menukar lirik ke bahasa mereka sebagai strategi pemasaran.

“Mereka datang ke sini, kita tak suruh pun tukar ke Bahasa Malaysia dan kita terima saja. Sebab itulah saya tak hairan dan menjadi salah seorang yang tak nak,” katanya.

Dalam pada itu, Hattan pernah menolak tawaran merakamkan lagu disana kerana perlu berduet dengan penyanyi di sana iaitu Mayangsari yang mungkin digunakan strategi pemasaran.

“Saya pernah dapat tawaran untuk ke sana, tapi kena duet dengan Mayangsari. Saya tak naklah. Saya faham, kadang-kadang strategi yang digunakan adalah pemasaran secara bersilang.

Namun, muzik itu ‘universal’. Kita boleh layan lagu Hindustan, takkanlah mereka tak boleh layan lagu kita sedangkan bahasa asli kita, sama kerana kita serumpun.

“Habis, kenapa beriya sangat nak suruh tukar bahasa. Kalau beberapa perkataan saja, mungkinlah boleh diterima,” katanya.


“Selembut-Lembut Saya, Tak Pernah Pun Menyusahkan Orang”

Sudah hampir 50 tahun dalam industri seni, pelakon Jaafar Onn berkata perwatakan semula jadinya yang lemah lembut itulah menjadi faktor utama kekal relevan.

Kata Jaafar Onn lagi tiada sebab untuknya berubah demi memuaskan hati orang ramai kerana itu adalah pemberian Ilahi.

“Ada orang cakap termasuk keluarga terdekat, ‘dah usia 70 tahun tak reti nak taubat atau berubah ke’. Nak saya buat macam mana, dah memang saya begini takkan saya nak hidup berpura-pura jadi keras demi memuaskan hati orang sekeliling,” katanya.

Dalam pada itu, pelakon yang terkenal menerusi drama komedi Cili Api itu berkata lagi, dia tidak pernah menyusahkan orang serta bersyukur masih diberikan kesihatan yang baik.

“Sekurang-kurangnya, saya selembut-lembut saya, tak pernah pun menyusahkan orang minta sedekah tadah tangan. Alhamdulillah bukan nak cakap besar, pada usia 70 tahun, Allah masih beri saya rezeki kesihatan yang baik.

“Orang sibuk kutuk saya jalan menampi padi usia pun dah makin lanjut, saya nak tanya, sempurnakah kalian? Nak cakap apa pun, cakaplah yang penting hanya saya dan Allah sahaja diri saya bagaimana,” katanya.

Kata pelakon berusia 70 tahun itu lagi, segala kritikan dan cakap yang dilemparkan terhadapnya tidak pernah menjadi kudis bagi dirinya.


Vicha Akhirnya Dedah Wajah Suami Tercinta

Selepas lebih tiga tahun mendirikan rumah tangga, pelawak dan pelakon Vicha akhirnya mendedahkan wajah suaminya dikenali sebagai Johnson di Instagram semalam.

Memetik laporan Harian Metro, Vicha berkata dia membuat perjanjian dengan sahabatnya, Syura untuk sama-sama mendedahkan wajah suami mereka jika sudah bersedia.

“Saya dan Syura memang rapat dan kami pernah berjanji, kalau suatu hari nanti, Syura dah dedahkan wajah Farizat (suami Syura) kepada umum, saya akan dedahkan wajah suami saya.

“Jadi, semalam, ketika bergambar bersama pasangan pengantin baru itu, suami saya pun bersetuju untuk saya muat naik gambarnya ke Instagram pada hari ini,” katanya.

Vicha berkata suaminya itu sememangnya seorang yang pemalu untuk bergambar namun dia menjelaskan pada suaminya itu supaya membiasakan diri apatah lagi dengan kerjayanya dalam industri hiburan.

“Sepanjang tujuh tahun kami berkenalan sehinggalah sudah berumah tangga, boleh dikira dengan jari sahaja berapa keping gambar yang diambil. Dia memang jenis pemalu untuk bergambar.

“Tapi, disebabkan saya bekerja di dalam industri hiburan, mahu atau tidak, dia perlu membiasakan dirinya. Gambar yang saya muat naik ke Instagram itu pun, dia yang pilih,” katanya.

Terdahulu, Vicha mendedahkan sudah tiga tahun mendirikan rumah tangga buat kali kedua dan dikurniakan seorang anak lelaki Michael Trevo Ayomide yang kini berusia dua tahun.


Radhi OAG Setia Pakai Baju Arwah Ibu

Ibu tersayang Allahyarham Fatimah Wee Abdullah @ Georgina Wee pergi menghadap Ilahi pada 14 Januari lalu akibat kanser usus, penyanyi Radhi OAG berkata dia masih memakai baju arwah ibunya itu.

Radhi berkata dia berhasrat untuk mengadakan satu ‘showcase’ khas sebagai usaha mencari wang untuk pembayaran bil hospital arwah ibunya yang tertunggak sebanyak RM18,000.

BACA: Mata Kanan Kabur, Radhi OAG Gigih Kumpul Wang Untuk Pembedahan

“Tengoklah.. Saya pun pakai baju arwah mak saya. Pakai cincin dia. Saya memang kongsi baju dengan arwah mak sejak kecil. Saiz baju kami sama.

“Kalau kalian perasan, kalau saya buat ‘show’ pun, saya memang akan pakai baju mak sebelum ini. Itu menunjukkan betapa rapat hubungan kami sebagai ibu dan anak,” katanya.

Redha dengan pemergian ibu tercinta, Radhi berkata ibunyasempat berpesan agar menjauhi najis dadah dan perkara-perkara yang tidak berfaedah.

“Dia (arwah mak) bagitahu, benda biasa saya buat dulu. Seks dan dadah yang saya biasa buat dulu, dia suruh tinggalkan.

“Insya-Allah saya akan kotakan nasihatnya. Allah jemput dia ‘pergi’ juga sebenarnya merupakan satu peringatan buat saya untuk jadi nak yang soleh. Tapi mak dah pergi, dari satu sudut walaupun sedih, saya rasa satu beban yang dia tanggung dah dilepaskan. Tak sanggup tengok mak menangis,” katanya.

Radhi turut berkongsikan, sebelum arwah ibunya menutup mata dia sempat membisikkan kalimah syahadah di telinganya. Katanya lagi, arwah ibunya pergi dalam keadaan tenang.

“Alhamdulillah mak pergi dalam keadaan yang tenang. Sayalah orang terakhir yang ajar dia ucap kalimah syahadah sebelum arwah menutup mata.

“Saya ajar perlahan-lahan dan ketika itu air matanya meleleh. Perkara tersebut satu babak yang tak boleh dilupakan sampai bila-bila,” kongsinya


Wawa Urus Semua Duit Bisnes Sampai Aeril Tak Reti ‘Transfer’ Wang Syarikat

Baru-baru ini, pelakon Aeril Zafrel berkongsikan tip kejayaan yang diamalkan sepanjang 10 tahun bersama isteri tercinta, pelakon Wawa Zainal.

Menerusi entri tersebut, Aeril berkata pelbagai dugaan mereka lalui sepanjang mendirikan rumah tangga serta mengakui mereka bukanlah pasngan yang sempurna.

BACA: Kerap Menangis Sejak Lahir, Wawa & Aeril Tukar Nama Anak Bongsu

Kata Aeril lagi, banyak lagi yang mereka perlu pelajari meskipun sudah 1 dekad hidup bersama dan baginya saling melengkapi itu lebih baik dari mencari kesempurnaan.

Dalam pada itu, apa yang lebih menjadi perhatian Aeril berkata selama ini isterinya yang uruskan semua duit perniagaan dan sehingga ke hari ini dia tidak tahu untuk ‘transfer’ duit syarikat.

Kata Aeril lagi, dia menyerahkan perihal penting kepada isterinya kerana dia percaya wanita mampu menguruskan kewangan dengan baik.


Takut Nak Potong Usus, Sherry Alhadad Turun 18 Kg Amal Gaya Hidup Sihat

Penampilan pelakon dan pengacara Sherry Alhadad menjadi perhatian ramai apabila dilihat semakin turun berat badan. Sherry mengakui berjaya menurunkan berat badan sehingga 18 kilogram dengan mengamalkan gaya hidup sihat.

Memetik portal mStar Online, Sherry berkata dia menurunkan berat badan tanpa menggunakan jalan pintas atau pembedahan bariatrik. Katanya lagi, dia mempunyai altenatif lain dengan melakukan senaman dan pergi ke gim

“Berat badan saya turun 16 kilogram hingga 18 kilogram, tapi ia ambil masa sebab saya percaya kita kena ada proses untuk turun… kalau cepat kita turun, cepatlah berat tu akan naik.

“Saya tidak pernah ada masalah kesihatan, saya takut untuk buat benda yang macam tu… Allah dah bagi panjang usus kita berapa kan dan saya ada altenatif lain untuk pergi gim dan bersenam,” katanya.

Dalam pada itu, Sherry berkata pembedahan potong usus itu akan menjadi jalan terakhir jika dia sudah putus asa untuk menurunkan berat badan namun dia akan cuba untuk berusaha.

“Saya amalkan juga produk kesihatan untuk menguruskan berat badan. Saya ambil juga sebab itu altenatif lain. Cuma untu saya potong itu adalah jalan terakhir maksudnya kalau saya dah boleh putus asa. Selagi mampu saya buat, saya teruskan,” katanya.


Krew Dedah Rutin Aliff Aziz, Imamkan Solat Sebelum Pertandingan Bermula

Ahad lalu, program realiti Gegar Vaganza musim kelapan melabuhkan tirai apabila Aliff Aziz dinobatkan sebagai juara sekaligus membawa pulang wang tunai RM100,000.

Sedang hangat diperkatakan mengenai kemenangannya itu, tular video dikongsikan oleh seorang pengguna di aplikasi TikTok dipercayai krew produksi program berkenaan.

Video tersebut memaparkan penyanyi berasal dari Singapura itu sedang mengimamkan solat secara berjemaah. Dapat dilihat selain tiga orang jemaah lelaki, turut kelihatan seorang wanita dipercayai isterinya, Bella Astillah.

Perkongsian video itu mendapat pelbagai reaksi daripada netizen yang meninggalkan komen positif dengan tindakan Aliff itu yang tidak lupa menunaikan kewajipan walau dimana jua berada.

Malah, ramai yang mengagumi dengan perubahan Aliff meskipun sebelum ini terpalit dengan pelbagai kontroversi namun hidayah itu milik Allah.

Kata netizen lagi, sebelum ini Allah beri satu demi ujian dan banyak kali penyanyi itu jatuh bangun namun akhirnya kini menjadi menjadi lebih baik.

Terdahulu, Aliff berkata dia mungkin akan menggunakan wang kemenangan tersebut untuk aktiviti dakwahnya. Katanya lagi, dia masih belum berfikir lagi dengan apa yang akan dilakukan dengan wang tersebut namun sudah tentu akan digunakan untuk perkara yang baik-baik.


Tak Suka Digelar Mat Salih, Anna Jobling Bangga Asal Melaka

Melihatkan wajahnya berdarah kacukan Melayu Inggeris, pasti ramai tidak menyangka pelakon Anna Jobling berasal dari Melaka.

Anna atau nama sebenarnya Anna Ellisa Gustin Jobling Abdul Rahman berkata ada peminat yang terkejut apabila mengetahui dia berasal dari negeri bersejarah itu.

“Ramai terkejut apabila saya kongsi di Instagram Story kerap berada di Melaka. Ramai mesej tanya saya orang Melaka ke? Bila saya beritahu saya orang Melaka mereka terkejut kerana tidak menyangka.

“Setiap negeri mempunyai dialek dan cara percakapan tersendiri. Mungkin orang Melaka ni nampak kasar dan lantang dalam percakapan, tapi sebenarnya itu cara kami.
“Jika orang yang tak kenal mesti ingat kami macam tengah marah, tapi jangan risau kami sangat peramah. Walaupun saya dari Melaka, tapi saya tak membesar di sana,” katanya.

Dalam pada itu, Anna berkata dia sering pulang ke kampung ibunya di Melaka dan bangga mengakui bahawa dia berasal dari negeri itu. Katanya lagi, dia tidak melihat kesukaran membesar dalam dua budaya berbeza, namun mengakui perlu perbaiki lagi percakapan bahasa Melayu.

“Saya kerap pulang ke kampung ibu di sana dan kebanyakan saudara-mara saya memang ‘gaya’ orang Melaka. Saya okay sahaja berbual dengan mereka sebab dah terbiasa. Memang riuh dan seronok kalau dapat berjumpa. Saya bangga mengakui saya orang Melaka.

“Bagi saya tak susah pun membesar dalam dua budaya berbeza sebab saya dah biasa sejak kecil lagi. Lagipun kita di Malaysia, kalau saya membesar di luar negara mungkin agak mencabar.

“Saya kena belajar lagi perbaiki cara percakapan bahasa Melayu saya. Walaupun muka saya macam mat salih, tapi saya tak nak dikatakan mat salih, saya nak orang tahu saya ada darah Melayu dan bangga jadi orang Malaysia,” katanya.

Bapa Anna berasal dari United Kingdom bekerja sebagai jurutera di syarikat cari gali minyak, manakala ibunya berbangsa Melayu yang juga anak jati Melaka.


Netizen Tak Senang Tengok Baju Kahwin Athisha Khan

Sabtu lalu, adik kepada selebriti popular Neelofa iaitu Athisha Khan selamat bergelar isteri kepada pilihan hatinya, Wan Amirul Haiqal.

Bagaimanapun, gaun putih yang digayakan personaliti media sosial itu menimbulkan rasa kurang senang di kalangan netizen.

Seorang usahawan @farrafareez_ ada memuat naik video ketika menghadiri majlis perkahwinan itu yang berlangsung di Pusat Konvensyen Sime Darby, Kuala Lumpur.

Di ruangan komen rata-rata netizen mengkritik gaun yang digayakan pengantin kerana dikatakan kurang sesuai untuk majlis akad nikah.

Kata netizen lebih manis jika memakai baju kurung tradisional dan gaun dipakai itu nampak kurang manis di bahagian dada.

Athisha yang juga graduan undang-undang dengan perniagaan dari University of Birmingham, United Kingdom mengikat tali pertunangan pada 19 Januari lalu dalam sebuah majlis ringkas di kediamannya.

Sabtu lalu, Athisha menerima mas kahwin sebanyak RM1,000 dan difahamkan tiada hantaran daripada kedua-dua belah pihak pengantin.


Bersungguh-Sungguh Pujuk, Heliza Helmi Segan Mila Jirin Taja Majlis Resepsi

Sabtu lalu, penyanyi dan aktiviti kemanusiaan, Heliza Helmi sekali lagi mengadakan majlis resepsi. Namun kali ini ditaja oleh penyanyi dan usahawan Mila Jirin.

Menerusi satu perkongsian, Heliza berkata Mila bersungguh-sungguh memujuknya untuk menerima majlis resepsi yang disediakannya sebagai hadiah.

BACA: Suami Heliza Terkejut Kawan Taja Majlis Resepsi Di Hotel Sebagai Hadiah Kahwin

A post shared by ?H E L I Z A H E L M I ? (@nurhelizahelmi)

“Alhamdulillah lepas ijab qabul, sahabat dunia akhirat kakja @mila_jirin bagitau nak bagi hadiah. Sekali hadiah dia ialah majlis respsi!!

“Ya Allah. Sangat terkujat! Kakja segan sangat-sangat. takyah laaa @mila_jirin. Pastu @mila_jirin kata, aku memang dah niat dari dulu lagi nak hadiahkan mu majlis. @mila_jirin sngguh-sungguh pujuk nak buat majlis juga,” tulisnya.

Dalam pada itu, Heliza berkata pada awalnya dia hanya merancang untuk mengadakan majlis akad nikah sahaja namun Allah menyusun jalan cerita yang sangat berbeza untuk mereka.

Sementara itu, Heliza turut meluahkan rasa syukur kerana mempunyai sahabat sebaik Mila dan mendoakan agar persahabatan yang dibina selama 15 tahun itu akan berterusan.


“Duit Kemenangan RM20,000 Nak Bayar Hutang, Tebus Barang Kemas”

Menduduki tempat keempat di Gegar Vaganza musim kelapas sekaligus membawa pulang wang tunai RM20,000, penyanyi Adibah Noor berkata dia mahu menggunakan wang kemenangan itu untuk membayar hutang.

Kata Adibah lagi, dia juga mahu menebus kembali barang kemas yang digadai selepas berdepan masalah kewangan ketika Perintah Kawalan Pergerakan (PKP) yang lalu.

“Rasanya semua sudah tahu bagaimana saya lalui hidup susah ketika dua kali tempoh PKP sebelum ini. Saya tidak malu mengaku tentang hal tersebut.

“Duit kemenangan ini saya akan gunakan untuk bayar semya hutang yang telah saya pinjam sebelum ini dan tebus kembali barang kemas. Selain itu akan simpan sedikit dan jika ada lebih saya mahu bercuti rehatkan diri,” katanya.

Dalam pada itu, Adibah berkata sepanjang menyertai program GV8, dia mula sedar dan tidak mahu lagi bersikap menghakimi orang lain serta tidak cepat menilai.

“Sebelum ini kata-kata saya berbisa bila menulis di media sosial. Setiap orang ada tuntutan kerja masing-masing, biarlah mereka lakukan kerja mereka..

“Selain itu GV8 juga membuka mata saya kepada netizen. Saya faham mereka hanya komen dengan apa yang dipersembahkan,” katanya.


“Aliff Layak Menang, Jangan Bazirkan Masa Bergaduh” – Nikki

Diumumkan sebagai pemenang tempat kedua Gegar Vaganza musim kelapan malam tadi, penyanyi Nikki Palikat berkata dia berpuas hati dan menerima keputusan juri.

Kata Nikki dia gembira serta meluahkan rasa syukur kerana dapat merealisasikan impian kedua ibu bapanya untuk melakukan renovasi rumah.

“Saya percaya dengan keputusan yang dinilaikan para juri mengenai keputusan malam ini. Apa pun saya bersyukur.

“Sekurang-kurangnya wang kemenangan dapat juga saya penuhi impian untuk lakukan renovasi rumah. Itu azam saya dan akhirnya ia tercapai. Saya gembira,” katanya.

Ditanya mengenai koomen netizen yang mempertikai kemenangan Aliff Aziz, Nikki berkata Aliff sememangnya layak bergelar juara serta menyifatkan penyanyi itu seorang yang rajin.

“Aliff layak menang sebab bagi saya dia peserta yang rajin. Malah Datuk Syafinaz ada memberitahu dia seorang yang mempunyai tahap ‘musicality’ yang kuat.

“Saya nampak dia punya kesungguhan setiap minggu. Tumpang gembira dengan kejayaannya. Jangan bazirkan tenaga untuk bergaduh-gaduh sebab kalian boleh nantikan single terbaru saya yang akan dilancarkan tidak lama lagi,” katanya.


Aliff Aziz Mahu Guna Wang RM100,000 Untuk Aktiviti Dakwah

Dinobat sebagai juara Gegar Vaganza musim kelapan sekaligus membawa pulang wang tunai RM100,000, penyanyi Aliff Aziz berkata dia mungkin akan menggunakan wang tersebut untuk aktiviti dakwahnya.

Kata Aliff lagi, dia masih belum berfikir lagi dengan apa yang akan dilakukan dengan wang kemenangan tersebut namun sudah tentu akan digunakan untuk perkara yang baik-baik.

“Saya sebenarnya tak fikir lagi dan masih belum hadam nak buat apa dengan wang kemenangan ini. Sebahagian akan diperuntukkan untuk keluarga di Singapura, di sini dan beberapa lagi perkara lain. Doakan semuanya lancar. Banyak lagi perancangan tapi belum boleh fikir lagi,” katanya.

Dalam pada itu, Aliff turut mengucapkan terima kasih kepad pihak produksi GV8 dan Astro kerana membukakan peluang untuk dirinya dan rakan artis lain.

“Saya bersyukur kerana dipermudahkan buat persembahan malam ini (tadi) dan berikan yang terbaik. Saya sematkan dalam hati ini persembahan terakhir saya dan kawan dalam GV8. Selepas ini takkan ada lagi.

“Jadi, saya cuma berharap semua peminat terhibur dengan persembahan kami dan terima keputusan dengan hati terbuka dan berpuashati dengan pengorbanan yang diberikan oleh kami selama 10 minggu,” katanya.


Nak Rumah Bersih Sepanjang Masa? Benda Ni Wajib Ada, Siap Free Airfryer Lagi!

Bila seharian menghabiskan masa di pejabat tu, sudah tentu badan yang letih dan lesu dah tak mampu nak buat apa-apa apabila pulang ke rumah. Yang ada difikiran hanyalah rehatkan diri.

Tapi mana mungkin diri korang dapat berehat macam tu sahaja, bila buka jer pintu rumah boleh nampak kotoran dan debu di lantai. Bab ni paling mencabar ya. Nak pegang penyapu pun fikir dua tiga kali.

Bila benda ni berulang, memang wajib lah korang beli vacuum. Bukan kami nak hasut korang, tapi zaman sekarang memang vacuum lah benda paling utama yang kena ada dalam rumah.

Ha bila, bercakap bab vaccum ni ada banyak jenis vacuum di pasaran. Ada yang model upright, handled, robot dan banyak lagi lah jenis vacuum yang ada.

Dalam banyak-banyak jenis tu, kami lebih tertarik dengan vacuum Clean X treme Series X4896R, Series X17G dan Vacuum Cleaner X5 dari Swiss Thomas.

Bukan apa, baru-baru ni kami ternampak di media sosial yang kedua-dua vacuum ni memang mempunyai kuasa yang paling power. Bukan tu sahaja, vacuum jenis ni juga mudah untuk korang guna sebab korang dah tak perlu guna wayar yang panjang untuk bawa ke sana sini.

Lagi best, vacuum jenis ni juga bukan sahaja boleh guna di lantai malah di kawasan tinggi seperti langsir pun korang boleh guna.

Korang jangan tak tahu, kalau korang rebut tiga jenis vacuum dari Swiss Thomas yang kami sebutkan tadi korang akan dapat FREE Airfryer. Kat sini saja korang dah jimat RM2K! Nak tahu airfryer apa yang korang dapat? Jom layan sampai habis.

1. CleanXtreme Cordless Vacuum Cleaner Brushless Motor X4896R @ RM688,PERCUMA Air Fryer CM5 bernilai RM490

2. CleanXtreme Cordless Vacuum Cleaner X5 @ RM258, PERCUMA Hand Mixer HM6626 bernilai RM199

3. CleanXtreme Cordless Vacuum Cleaner Brushless Motor X17G @ RM588, PERCUMA Air Fryer CM6.5 bernilai RM490

Berita baik buat korang yang sedang mencari barang rumah tu, sempena Chinese New Year barangan jenama Swiss Thomas ada CNY CRAZY SALE! Korang boleh cuci mata sepanjang bermula sekarang sehinggalah 2 Februari 2022.

Sebelum korang buat fikiran nak membeli, kami payung dulu barang Swiss Thomas dengan harga yang tak masuk akal.

Amacam banyak kan barangan SALE dari Swiss Thomas ni. Paling mudah, korang boleh jer beli di Shopee. Tekan-tekan jer, lepas tu tunggu barang korang sampai depan pintu rumah!

Jangan lupa save the date tau untuk usha barang sale ni. Lepas 2 Febuari ni, harga back to normal dah! Maklumat lanjut layari laman Facebook Swiss Thomas.


Netizen Tak Puas Hati, Tok Ram Dedah Punca Aweera Dapat Tempat Keenam

Bergelar juara di konsert separuh akhir, bagaimanapun penyanyi Aweera menduduki tempat keenam di pentas akhir Gegar Vaganza musim kelapan semalam.

Perkara itu menimbulkan tanda tanya di kalangan netizen yang tidak berpuas hati apabila penyanyi itu berada di tempat terakhir.

Menjawab persoalan tersebut, juri tetap program tersebut iaitu Datuk Ramli MS atau lebih dikenali sebagai Tok Ram berkata kekalahan Aweera berpunca daripada pemilihan lagu.

“Nombor satu pemilihan lagu salah. Lagu duet tu lagu perempuan. Kalau pada saya if lagu untuk minggu berikutanya keluar, saya tak tahu dan bila dah keluar dah tak boleh buat apa-apa.

“Jadi bila rakan duet perempuan akan ada masalah besar range, sebab lagu tu lagu perempuan, kalau dia nyanyi dengan lelaki ok. That song bukan dia execute very well,” katanya.

Dalam pada itu, Tok Ram berkata persembahan solo Aweera menganyi lagu Beggin dan pusingan ‘battle’ juga agak kurang memuaskan.

“Dengan jiwa rock masuk dalam balada, salah rumah la pada saya. Lagu Beggin so so. Rap pula, other people better than him,” katanya.


Netizen Tak Restu Aliff Aziz Jadi Juara GV8

Semalam, program realiti nyanyian, Gegar Vaganza musim kelapan (GV8) melabuhkan tirainya apabila menyaksikan Aliff Aziz dinobat sebagai juara sekaligus membawa pulang hadiah wang tunai RM100,000.

Bagaimanapun, ada segelintir netizen seolah tidak berpuas hati kerana berpendapat Nikki Palikat atau Suki Low lebih layak bergelar juara.

Malah, di laman Twitter ada netizen memuat naik status kemenangan Aliff itu seolah tidak direstui serta ada mendakwa kemenangan itu sudah diramal sejak awal lagi. Tidak kurang juga ada yang mengatakan juara yang tidak direstui netizen biasanya tidak kemana.

Malam tadi, Nikki berada di tempat kedua manakala manakala Suki pula berada di tempat ketiga dimana masing-masing membawa pulang wang tunai RM50,000 dan RM20,000 berserta trofi.

Adibah Noor menduduki tempat keempat, diikuti dengan Azan Scan berada di tangga kelima dan Aweera ditempat keenam.


Artis Mana Pula Akan Bertudung Selepas Ini? Yang Last Sekali Tu Ayu Pula Bila Berhijab

Kalau kita lihat sekarang ini, ramai dikalangan artis wanita yang sudah mula berhijab dan tak dapat dinafikan penghijrahan mereka ini sedikit sebanyak membuka hati wanita di luar sana untuk terus kekal berhijab.

Bukan itu saja, ternyata pengaruh artis wanita di Malaysia ini sangat kuat apabila setiap fesyen tudung yang digayakan akan menjadi ikutan. Lebih mengagumkan lagi, setiap jenis keluaran hijab yang digayakan oleh selebriti Malaysia akan turut di copy paste oleh peminat setia mereka.

Di sini kami nak payung korang top 3 wajah-wajah artis wanita yang manis bila bertudung.

Amacam manis kan bila geng-geng ni berhijab? Tapi tak dapat dinafikan artis wanita yang free hair pun bila berhijab akan buatkan mata kami ni terpandang tanpa berkelip-kelip.

Sering kali kita lihat beberapa artis wanita ini mengenakan tudung bila berlakon. Nak tahu siapa yang kami maksudkan? Jom kita tengok!

Tengoklah Sherry Al Hadad tu, bertudung sarung jer pun manis. Jarang betul nampak pelakon dan pengacara popular ni berhijab. Sesekali berhijab, aura dia tu manis betul.

Sambil-sambil tengok gambar Sherry tu, terjatuh cinta pula dengan tudung sarung yang digayakan tu. Kami pun godek punya godek rupanya tudung yang Sherry gayakan tu dari Hijabs by Hanami. Cantik!

Kalau korang nak tahu, koleksi Hijabs by Hanami ni sangat-sangat mudah digayakan.

Nampak cantik dan terletak kan bila mengayakan hijabs by Hanami ni. Buat korang yang baru mula nak berhijarah tu eloklah mencuba koleksi koleksi dari Hanami ni. Dengar cerita ada banyak keluaran lagi yang bakal dikeluarkan tak lama lagi.

Bukan tu sahaja, tak lama lagi menjelang bulan Ramadhan dan Syawal, masa ni lah ramai yang pening kepala nak cari tudung cantik-cantik. Tak kurang hebat juga ramai yang mula berjinak-jinak mencari duit tepi. Maklum lah nak sambut bulan mulia mestilah ada banyak perancangan yang nak dibuatkan.

Korang yang nak cari duit tepi tu, kami nak share satu rahsia. Korang join jer dropship Hanami ni boleh kaut untung ribu-ribu sebulan. Jangan tak tahu Hijabs by Hanami ni dah banyak bantu orang sehingga berjaya tau. Hanya bermula dengan jadi dropship jer.

Kalau korang perasan boleh dikatakan setiap jalan-jalan besar ada billboard Hijabs by Hanami ni. Jadi bila dah ada billboard, orang dah mengenali produk yang korang nak jual. Masa ni lah korang kena grab peluang ni.

Bukan apa, musim-musim mejelang Syawal ni ramai yang sibuk nak memilih tudung untuk mix and match dengan baju kan. Jadi masa ni lah korang buat duit kaw-kaw.

Tunggu apa lagi, jangan lupa layari laman rasmi ini untuk maklumat lanjut.

Sebelum tu kan kami nak tanya korang, agak-agak siapa selebriti yang akan berhijab selepas ini? Adakah Uqasha Senrose akan kembali berhijab?


Kerap Menangis Sejak Lahir, Wawa & Aeril Tukar Nama Anak Bongsu

Pasangan pelakon Aeril Zafrel dan Wawa Zainal nekad menukar nama anak bongsu mereka dari Jibril Ibtisan kepada Muhammad Fahri.

Menurut Wawa, keputusan itu dibuat berikutan anak lelakinya itu mengalami keadaan bayi kolik hampir setiap hari selepas dilahirkan.

BACA: Belum Habis Pantang, Wawa Zainal Redah Banjir Untuk Hulur Bantuan

“Nama anak pertama dan kedua, Aeril yang pilih tapi kedua-duanya asyik nangis. Yang ketiga saya namakan, okay pula anak tu.

“Anak keempat ini, Aeril namakan tapi meragam juga. Bayi asyik menangis je, sampai dua jam. Orang panggil bayi kolik,” katanya.

Kata Wawa lagi, dia mengetahui nama anaknya itu ditukar kepada Muhammad Fahri selepas mendapat panggilan daripada pusat akikah.

“Tiba-tiba saya dapat notifikasi daripada pusat akikah mengatakan Muhammad Fahri dah selamat diakikahkan.

“Kiranya dua kali kami buat akikah untuk anak keempat ini. Aeril betul-betul ambil serius, dia terus tukar nama,” katanya.

Terdahulu, Wawa selamat melahirkan anak keempat pada 30 November lalu. Aeril dan Wawa mendirikan rumah tangga pada 2013 dan dikurniakan tiga orang cahaya mata Ahmad Fakhruddin Attar,8, Hayla Maghfiratul Adzkiyaa,6, dan Ayya Soffya kini berusia dua.


Aliff Aziz Juara Gegar Vaganza 8, Bawa Pulang RM100,000

Konsert akhir Gegar Vaganza Musim ke-8 (GV8) menyaksikan Aliff Aziz bergelar juara. membawa pulang wang tunai bernilai RM100,000 dan trofi kemenangan tajaan Astro.

Tempat kedua dimenangi oleh Niki Palikat dan Suki Low berjaya merangkul tempat ketiga di pentas akhir Gegar Vaganza musim kelapan malam ini.

Tempat keempat pula menjadi milik Adibah Noor , Azan Scan di tempat ke-5 dan Aweera menduduki di tempat ke-6.

Diacarakan oleh Nabil Ahmad dan Jihan Muse, GegarVaganza musim kelapan bersiaran secara langsung dari Pusat Kovensyen Antarabangsa Putrajaya (PICC) dan disiarkan secara langsung Astro Ria (saluran 104) dan Astro Ria HD (saluran 123).


DSV Nak Taja Yassin Senario Buat Gigi Baru

Jutawan kosmetik, Datuk Seri Vida meluahkan hasratnya untuk menaja pelawak dan bekas bintang Gegar Vaganza musim ke-8, Yassin dengan membuat gigi baharu.

Perkara itu dimaklumkan oleh Vida menerusi komen di satu hantaran di Instagram Gempak baru-baru ini. Vida berkata dia mahu Yassin lebih yakin apabila memiliki gigi yang cantik.

Menerusi komen berkenaan, Vida juga berkata bukan niatnya untuk menumpang populariti namun sayang pelawak itu masih muda tetapi tidak ada gigi.

“Saya nak taja gigi Yassin. Sayang muda-muda tak ada gigi, isteri lawa. Saya bukan nak tumpang populariti pun. Yakin, lepas ni Yassin handsome ada gigi penuh,” tulisnya.

Bagaimanapun, lain pula pendapat netizen yang mengatakan usahawan itu sengaja mahu menumpang populariti dan glamor. Kata netizen, boleh sahaja terus hubungi Yasin daripada tinggalkan komen.

Baru-baru ini, tular video isteri Yassin yang menjadi perhatian ramai. Rata-rata netizen memuji kecantikan isteri pelawak itu yang dikatakan seiras Janna Nick.


Fazura Rancang Mahu Tambah Anak Lagi

Anak pertamanya Nur Fatima Aisya kini berusia setahun tiga bulan, pelakon Nur Fazura mengakui ingin menambah seorang lagi cahaya mata.

Menurut Fazura, suaminya Fattah Amin terbuka dan bersedia untuk menambah ahli keluarga lagi, malah mereka juga sudah ada perancangan.

BACA: Sayang Fatima Melebihi Segalanya, Fazura Batal Hasrat Bercuti Luar Negara

“Memang sebenarnya perancangan itu ada. Tapi saya baru kuruskan badan. Semua orang tanya bila saya nak kurus. Jujurnya, ketika baru lepas bersalin memang susah nak turunkan berat badan.

“Hanya ibu-ibu yang mempunyai anak sahaja tahu. Sehinggakan saya pernah kena body shaming. Walaupun saya rasa gembira kerana mendapat kembali berat badan ideal, namun, ia tidak akan membuatkan saya untuk mencuba.

“Insya-Allah akan diusahakan. Dalam proses. Fattah pula ikut sahaja. Apabila saya utarakan perancangan ini, dia akan dia bersedia jika saya bersedia,” katanya.

Fazura dan Fattah mendirikan rumah tangga pada 27 November 2017. Pasangan itu dikurniakan seorang cahaya mata perempuan, Fatima Aisya pada Oktober 2020.


Dah 5 Tahun Kenal, Jejaka 28 Tahun Suami Baru Syura

Semalam, penyanyi Syura mengejutkan ramai apabila selamat menamatkan zaman janda selepas bergelar isteri kepada Muhd Farizat Ismail.

Meluahkan rasa syukur urusan pernikahannya dipermudahkan, Syura berkata suaminya itu hanya orang kebanyakan dan menjalankan perniagaan makanan.

“Alhamdulillah segala galanya dipermudahkan. Saya bernikah dengan lelaki bujang dan orang kebanyakan. Dia menjalankan perniagaan makanan kecil-kecilan.

“Kami kenal sejak lima tahun lalu. Dalam tempoh itu, dia menjadi penyokong dan pengkritik saya. Ketika saya menceburi perniagaan produk kecantikan kulit, Charmant, dia juga antara yang banyak membantu dan memberi tunjuk ajar,” katanya.

Dalam pada itu, Syura berkata anak-anaknya menerima bapa tiri mereka dan serasi dengan suaminya. Katanya lagi, dia tetap akan menjaga tiga anaknya itu dengan baik.

“Mereka sendiri menangis kegembiraan saat saya sah bergelar isteri. Sebagai anak yang kian membesar, mereka juga memahami pergelutan saya dalam meneruskan kelangsungan hidup.

“Namun apa terjadi saya tetap akan menjaga tiga amanah itu dengan baik. Malah anak juga serasi dengan suami saya selama ini,” katanya.


Jaa Sazuran Akui Diri Tak Sepadan Dengan Melissa Th’g

Ramai menyangkakan dia mempunyai hubungan istimewa dengan penyampai radio Melissa Th’ng, bagaimanapun, Jaa Suzuran berkata mereka hanya berkawan baik sahaja.

Menurut Jaa lagi, dia masih lagi belum mempunyai kekasih dan masih mencari pasangan untuk dijadikan sebagai calon isteri. Katanya lagi, dia berharap dapat bertemu wanita yang dapat memenangi hatinya tahun ini.

“Saya sama saja macam sebelum ini masih single, masih lagi tidak berpunya tapi tengah berusaha untuk mencari, belum sampai masanya lagi.

“Mungkin masa saya masih bersama dengan family tapi InsyaAllah tahun ini kita cari sampai jumpa,” katanya.

Dalam pada itu, Jaa berkata dia sememangnya rapat dengan Melissa namun mengakui dirinya tidak sepadan dengan gadis itu. Katanya, Melissa seorang gadis yang cantik namun hubungan mereka tidak lebih sebagai kawan sahaja.

“Status saya dengan Melissa hanya berkawan sahaja, memang rapat dan senang bekerja dengan dia. Melissa ni memang la sesuai, dia ni cantik dan baik orangnya. Tapi kena la faham saya kan jenis kampung sikit tak sesuai la kot,” katanya.


Athisha Khan Selamat Bernikah, Terima Mas Kahwin RM1,000

Mengikat tali pertunangan pada 19 Januari lalu, adik kepada selebriti popular Neelofa iaitu Athisha Khan selamat bergelar isteri kepada pilihan hatinya, Wan Amirul Haiqal hari ini.

Selamat diijabkabulkan dengan sekali lafaz, Athisha dinikahkan oleh bapanya, Datuk Halim Khan jam 3.33 petang di Sime Darby Convention Centre, Kuala Lumpur.

Pada majlis itu, Athisha menerima mas kahwin sebanyak RM1,000 dan difahamkan tiada hantaran daripada kedua-dua belah pihak pengantin.

Pada majlis serba indah itu, Athisha dilihat anggun menggayakan gaun putih hasil rekaan Alia Bastamam, manakala suaminya segak memakai baju Melayu putih.

Majlis pernikahan tersebut diadakan secara tertutup yang hanya dihadiri ahli keluarga terdekat serta beberapa rakan artis.

Sebelum itu, ibunya Datin Noor Kartini ada memuat naik satu perkongsian mendoakan majlis puterinya itu dipermudahkan serta mendoakan anak dan menantunya itu bahagia dunia akhirat.


9 Tahun Jadi Ibu Tunggal, Syura Nikah Kali Kedua

Tiada angin tiada ribut, penyanyi Syura Badron mengejutkan ramai apabila selamat melangsungkan pernikahan dengan jejaka pilihannya hari ini.

Mengakhiri status ibu tunggal sejak sembilan tahun lalu, Syura diijabkabulkan di Masjid As Salam, Puchong, jam 12.30 tengah hari tadi.

BACA: Peguam Syura, Lan Solo & Isteri Mahu Bincang Selesai Luar Mahkamah Kes Saman Siti Nordiana

Berita gembira itu disahkan oleh isteri penyanyi Lan Solo iaitu Shila Razlan yang juga rakan baik Syura. Sementara itu, Shila berkata Syura akan mengumumkan identiti suaminya malam ini pada majlis resepsi. Katanya lagi, suami Syura adalah lelaki terbaik untuk penyanyi itu.

“Alhamdulillah Syura telah pun selamat bergelar isteri kepada seorang lelaki yang diminta saya untuk dirahsiakan identitinya.

“Mungkin Syura sendiri akan mengumumkan suaminya itu pada majlis resepsi malam nanti. Namun yang pasti, jika ditanya pada saya, suami Syura adalah seorang lelaki yang terbaik untuk dirinya,” katanya.

Dalam pada itu, Shila berkata anak-anak Syura menerima lelaki tersebut dengan sebagai ayah tiri mereka dan ianya pengakhiran yang baik buat penyanyi itu selepas melalui perjalanan yang panjang.

“Suaminya sangat membantu. Anak-anak Syura pula menerima ayah tiri mereka dengan baik. Malah mereka pun sudah memangillnya dengan panggilan daddy.

“Lelaki itu juga sangat baik dan pandai menyesuaikan diri dan melayan anak-anak serta keluarga mentuanya dengan baik,” katanya.

Terdahulu, Syura mendirikan rumah tangga dengan Mohd Fadhly Md Yassin pada 2006 namun bercerai pada September 2014 dan kembali rujuk pada 10 Novembeer tahun yang sama.

Kemudian mereka bercerai kembali buat kali kedua pada Ogos 2015. Hasil perkongsian hidup, mereka dikurniakan 3 orang cahaya mata.


117 Juta Views Kat YouTube – Dahsyat! Lagu ‘Are You Ok’ Dah Viral Kat Tik Tok

Siapa jer yang tak tahu lagu viral TikTok berjudul ‘Are You Ok?’ Ini. Selalu terngiang-ngiang di telinga dan viral di setiap pelusuk dunia dah pun!

Lagu viral dari Kemboja ini dinyanyikan oleh gadis cantik manis Ton Chan Seyma di bawah syarikat rakaman CAM-POP Galaxy Navatra.

Untuk info anda, Ton Chanseyma adalah penyanyi termuda dan tulang belakang terkuat CAM-POP Galaxy Navatra tau. Dia juga kini dinobatkan sebagai seorang penyanyi yang paling banyak menerima karya pengiklanan daripada syarikat terkenal di Kemboja tahun ini. Fuh, meletop!

Kalau anda nak tahu, sejak Musik Video (MV) dikeluarkan dalam YouTube, views dah pun mencecah sehingga 117 juta tau. Gila lah! Mana tak nya, lagu ni memang betul rancak dan catchy. Tarian dorang pun menjadi ikutan sebabnya mudah nak follow step. Padanlah geng Tiktokers suka sangat lagu ini.

Lagi menarik apabila lagu yang berbahasa Khmer ini diselitkan sedikit dengan pelbagai bahasa iaitu bahasa Korea, Melayu dan Mandarin, padanlah orang suka sangat dengar sampaikan budak-budak pun suka weh.

Haish tak nak cakap banyak lah, anda yang tak biasa dengar lagi tu, jom dengar sama-sama. Barulah rancak!


Mudah Memaafkan Rahsia Bella Astillah & Suami Kekal Bersama

Rumah tangga Bella Astillah sebelum ini pernah menjadi bulana ramai apabila penyanyi Aliff Aziz kantoi curang sebanyak tiga kali sepanjang perkahwinan.

Meskipun terluka, namun Bella sentiasa kuat untuk memaafkan suaminya dengan hati terbuka dan ramai mengagumi kekuatan penyanyi dan pelakon itu.

“Ketika Bella membesar ada beberapa kesalahan yang Bella lakukan terhadap kedua ibu bapa, namun mereka sentiasa memaafkan segala kesalahan saya. Kita suka duduk dan berbincang, kita tiada nak fokuskan siapa lagi banyak melakukan kesalahan,” katanya.

Kata Bella lagi, dia percaya tiada manusia sempurna dan memaafkan adalah penting bagi meneruskan kelangsungan hidup dan alam rumah tangga yang lebih bahagia.

“Berbalik kepada diri sendiri, kita pun tidak sempurna dan banyak cacat cela. Jadi saya fikir siapalah saya untuk terus menghukum Alif, baik saling membantu antara satu sama lain.

“Jika saya berterusan tidak memaafkan Alif, apa yang saya akan dapat. Ramai merasakan itu perkara yang susah namun jika kemaafan itu daripada hati yang ikhlas, kita sendiri akan rasa tenang,” katanya.

Terdahulu, kisah rumah tangga mereka menjadi perhatian ramai kerana isu curang. Pasangan itu kemudian bercerai pada 16 Mei 2020, namun kembali rujuk dalam tempoh edah.


Asyik Berkepit Dengan Janna Nick, Dini Schatzmaan Didakwa Tak Ada Job

Sering kali dilihat asyik ‘berkepit’ dengan pelakon Janna Nick, aktor berdarah kacukan Dini Schatzmann didakwa seperti tiada kerja atau tawaran berlakon.

Bagaimanapun, Dini berkata dia sibuk dengan penggambaran namun cuba menggunakan masa terluang bersama kekasihnya itu.

BACA: “Janna Nick Bercuti Di Luar Negara Dengan Boyfriend Tidur Bilik Asing-Asing Ke?”

Kata Dini lagi, dia sangat meminati bidang seni visual dan berlatih sebagai jurukamera dengan mengikuti Janna kerana baginya kekasihnya itu jujur dalam memberikan pendapat.

“Saya ada karier sendiri dan sibuk juga dengan penggambaran. Saya selalu mengikuti Janna untuk bantu diri dan juga karier.

“Apabila saya jumpa dia, saya buat kerja saya bukan buat kerja untuk dia. Saya memang minat bab kamera. Jadi, tempat yang terbaik untuk saya belajar adalah dengan Janna.

“Dia orang yang akan tegur kesalahan saya. Kalau saya ambil kelas dengan orang lain, mungkin progres akan slow. Kalau ikut Janna, dia akan jujur dan tak akan puji saya (jika tak memuaskan),” katanya.

Berkongsikan mengenai hala tuju hubungan mereka, Dini berkata dia dan Janna mempunyai perancangan untuk berumah tangga namun enggan berkongsi lebih lanjut.

“Kami ada juga berbincang mengenai tarikh kahwin. Sudah tentu ada perbincangan tentang perkara itu memandangkan hubungan kami memang serius.

“Buat masa sekarang memang ada perancangan tapi saya rasa belum tiba masa untuk kongsikan. Tapi bila semuanya sudah pasti, Insya-Allah kami akan umum,” katanya.


Netizen Sebak Dengar Nyanyian Shuib

Baru-baru ini menerusi satu perkongsian video di aplikasi TikTok, pelawak Shuib Sepahtu ada memuat naik videonya mendedangkan lagu berjudul Kepingan Hati milik ST12.

Menerusi video itu, Shuib dilihat bermain gitar sambil menyanyi dengan penuh perasaan ternyata membuatkan netizen sebak.

Malah, ada segelintir turut mengalirkan air mata kerana terkenangnya isteri pelawa itu Allahyarham Siti Sarah yang sudah lima bulan pergi menghadap Ilahi.

Tidak kurang juga ada yang teringat kembali sebelum ini arwah Siti Sarah pernah mengatakan suaminya itu sememangnya boleh menyanyi.

Dalam pada itu, ada yang mengatakan mereka dapat melihat air muka Shuib masih rindukan arwah isterinya serta mendoakan agar dipermudahkan segala urusan.